KEMALANGAN KETIKA LUMBA BERBASIKAL - SITI NURHALIZA ALAMI LUTUT KOYAK

Meluahkan rasa gembira dan syukur apabila dapat menamatkan perlumbaan berbasikal sejauh 78 kilometer malam tadi, penyanyi Datuk Seri Siti Nurhaliza bagaimanapun telah berdepan kemalangan kecil ketika acara terbabit hingga menyebabkan lutut kirinya tercedera.

"Alhamdullillah.. medal kedua untuk anakku Aafiyah menerusi #rhbcyclingride2019 #lekashway.. Walaupun ibu jatuh, koyak lutut.. ibu teruskan hingga ke akhir garisan. Terima kasih team #ctdkteam yang banyak beri sokongan..," tulis Siti yang memuatnaik sekeping foto yang sempat dirakamkan oleh penunggang basikal lain ketika kemalangan terbabit berlaku.

Acara anjuran sebuah bank tempatan itu membabitkan pelumba basikal tempatan dan antarabangsa yang bertanding dalam beberapa kategori mengikut jarak. Siti dalam entri semalam memaklumkan beliau harus menamatkan acara terbabit sejauh 78 kilometer bermula di lebuh raya Kajang-Seremban.

Momen bermakna yang dikongsikan Siti di akaun Instagramnya itu menyuntik semangat dan inspirasi peminatnya terutama wanita untuk tidak mudah putus semangat biarpun berdepan ujian. Malah, ada juga yang mendoakan agar penyanyi lagu Purnama Merindu itu segera pulih daripada kecederaan yang dialaminya.

Klik untuk gambar besar

www.myartis.com / Sumber & foto: Astro Gempak & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA TIDAK AKAN TUNDUK - ADI PUTRA

Berani kerana benar, takut kerana salah!

Artikel terdahulu:

NORAIDA AKUI 'WHATSAPP' TERLEBIH DULU

Mungkin itu maksud Adi Putra yang tidak akan tunduk dengan permintaan Amiruddin Othman, 50, suami Noraida Abd. Mutalib, 29, yang mendakwa Adi mempunyai skandal dengan isterinya. Semuanya gara-gara dakwaan bertukar-tukar gambar lucah melalui laman sosial.

"Saya mempunyai pendirian sendiri dan berhak untuk tidak mengikut kata Amiruddin kerana tidak bersalah dalam kes itu.

"Saya hormat dengan permintaannya yang mahu saya mengaku kesilapan itu tetapi saya tidak akan tunduk dengan keinginannya.

"Saya tahu saya berada di pihak yang benar dan saya ada pendirian untuk tidak berbuat demikian. Sekiranya pihak di sana ingin membuat tindakan lanjut, silakan," tegasnya dipetik sebagai berkata ketika ditemui media di e@Curve, Petaling, semalam.

Untuk info, pada 13 Disember lalu pihak polis telah menggugurkan kes berkenaan yang disiasat di bawah Seksyen 509 Kanun Keseksaan iaitu melakukan gangguan seksual.

Bagaimanapun, selepas itu Amirrudin menerusi peguamnya, Muhammad Hasif Hassan meluahkan rasa kecewa dan mendakwa pegawai penyiasat kes berkenaan berat sebelah. Sehubungan itu, dia bersama isterinya telah membuat laporan di bahagian tatatertib Ibu Pejabat Polis Bukit Aman.

Beliau meminta agar kes itu dibuka semula kerana didakwa tidak telus.


PU SYED DIKECAM GELAR BTS 'SETAN' : "THEY EVEN SUPPORT FREE PALESTINE" - NETIZEN

Pendakwah bebas dan Pencetus Ummah (PU) Syed baru-baru ini telah dikecam netizen gara-gara kenyataan menggelarkan kumpulan K-Pop terkenal dunia iaitu BTS sebagai 'setan' (syaitan).

Sebahagian kecaman juga datangnya daripada bukan peminat K-Pop yang rata-ratanya terkejut dengan tindakan PU Syed dan melabelkan kenyataannya itu sebagai melampau.

"Kita negara Islam, boleh nak jemput setan-setan ni datang. Rusia negara kapir pun tahu nak jaga rakyat mereka. Maaf guna kalimah setan, sebab hanya setan yang mahu menyesatkan manusia. Kumpulan ini seperti itu juga. Nilai-nilai apa yang hendak mereka bawa kecuali kesesatan.

"Yang menjemput kena berfikir cara agama, bukan sekodar logik akal semata-semata. Didik pewaris negara ini dgn agama. PU Syed. #Cuit_cuitSiasahBersamaPUSyed," tulisnya menerusi entri di akaun Instagram semalam.

Malah, penggunaan perkataan 'setan' itu juga dianggap kasar dan tidak bersesuaian dengan statusnya sebagai sebagai seorang Pencetus Ummah.

Klik untuk gambar besar

"Bukan fan K-pop tapi boleh ke gelar diorang setan? Sorry ye ilmu cetek," soal @haiqalaji - "Mende la, sebelum ni berdozen yang datang buat konsert takde pula yang nak buka mulut panggil setan bagai," komen @mochieese.

"They even support free Palestine," komen @aindefg_ - "Kalau tak nak diorang datang then fine, no need to call them setan, they did nothing wrong and the news not even true, it said "accusations" there, you really lose my respect," tulis @the.lindamustafa

Dalam pada itu, PU Syed atau nama sebenarnya Syed Mohd Bakri Syed Ishak turut memuatnaik beberapa entri terbaru berkaitan dengan BTS.

"Geng K-Pop dok serang akaun ambe. Marah bila panggil kumpulan pujaan mereka sebagai SETAN. Ambe nak tanya satu sahaja, kalua mu boleh pilih kebenaran kenapa nak pilih sesat?" tulisnya.

Entri berkenaan juga turut mendapat respon daripada netizen.

"Betul lah ustaz perkataan setan tu terlalu kasar. By the way I’m not BTS fan,” komen @zz1y4d01 - "Maaf tapi kenapa Westlife lepas pulak eh? Sebab dia bukan dari Korea ke?” soal @adda.rosli

"BTS is out there supporting Palestine, donating lots of money to the unfortunates around the world through Unicef campaign, helping those who suffered from mental illnesses and encourage youth to have dreams, yet here we are calling them "setan". They respect Islam and Muslims, but again, we call them "setan" in return," tulis @sarahshooga

Terdahulu, difahamkan isu tersebut mula timbul selepas PU Syed tidak bersetuju dengan rancangan membawa BTS ke negara ini sebelum memuat naik satu keratan artikel yang bertajuk "Russia Bans BTS Concert Film Because It Is Deemed 'Gay' ".

Bagaimanapun, perkara itu telah pun dijelaskan oleh peminat yang sudah menonton filem dokumentari BTS World Tour: Love Yourself In Seoul yang ditayangkan di Malaysia awal tahun lalu.

Peminat juga menjelaskan terdapat salah faham mengenai keratan artikel yang dikongsi itu dan berharap agar PU Syed membuat rujukan atau menonton sendiri dokumentari berkenaan sebelum berkongsi maklumat atau kesalahan fakta yang boleh  menimbulkan salah faham orang lain.

"Assalamualaikum, di sini nak perbetulkan yang movie BTS ni bukan lah berunsur gay this film tunjuk cara dorang naik cara dorang berusaha, let’s talk about this, kat sekolah ustazah sendiri ajar layanan baik terhadap orang bukan Islam.

"Jikalau menghina macam ni ini bukan cara berdakwah yang betul ya memang dorang kafir tapi tunjuk la islam ni agama yang indah, ingat memeluk agama islam bukan paksaan, HIDAYAH Allah SWT yang lagi besar," jelas @ienarosd

www.myartis.com / Sumber: Astro Gempak, Rotikaya & Instagram @pencetusummah_syed

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI 4 SELEBRITI WANITA YANG PERNAH JADI CIKGU

Setiap tahun tanggal 16 Mei merupakan tarikh keramat bagi meraikan seorang insan yang bergelar bergelar seorang pendidik iaitu guru atau cikgu. Menjadi seorang guru merupakan satu pekerjaan yang sangat mulia kerana dapat membantu dan membimbing pelajar itu sehingga menjadi seorang insan yang berjaya dan disegani.

Bersempena dengan sambutan Hari Guru yang disambut 16 Mei hari ini, kami kongsikan empat orang selebriti wanita yang pernah bergelar pendidik:-

Datuk Seri Vida: Sebelum bergelar usahawan selebriti popular, wanita yang mesra dengan nama DSV ini pernah menjadi guru sekolah selama 12 tahun. Mesti anak-anak murid DSV terhibur dengan telatahnya yang kelakar kan?

Klik untuk gambar besar

Adibah Noor: Selebriti berbakat besar ini pernah bertugas sebagai seorang guru sekitar tahun 1993. Adibah juga pernah berkhidmat di Sekolah Menengah Taman Datuk Keramat, Kuala Lumpur sebagai seorang guru bahasa Inggeris.

Lisa Surihani: Ha, tahukah anda, pelakon jelita Lisa Surihani juga pernah bergelar seorang guru sekitar tahun 2003. Bintang filem Lagenda Budak Setan ini pernah bertugas sebagai guru sandaran di sebuah sekolah di Kuala Lumpur.

Puteri Aishah: Masih ingat lagi dengan kisah Cikgu Aishah yang viral sekitar tahun 2015? Inilah orangnya! Pernah menimba ilmu dalam bidang Pendidikan Bahasa Inggeris sebagai Bahasa Kedua (TESL), Aishah pernah menjalani latihan praktikal sebagai guru di sebuah sekolah.

www.myartis.com / Sumber & foto: Astro Gempak, Instagram Datuk Seri Vida, Adibah Noor, Lisa Surihani & Puteri Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - MANISNYA EMMA MAEMBONG BERTUDUNG

Memang manis apabila Emma Maembong yang sering digosipkan sebagai 'cinta hati' Zizan Razak memakai tudung. Namun sayangnya, pemakaian tudung tersebut mungkin sekadar 'melepaskan batuk di tangga' atau hanya untuk aktiviti yang memerlukan... contohnya ketika berada di Kelantan.

Dalam hal ini, mungkin Emma masih belum sampai 'seru' untuk kekal bertudung. Iyalah... usianya pun masih muda. Tak gitu?

Klik gambar untuk imej besar...


BEKAS SUAMI BALIK PADA KEKASIH LAMA - ZARINA NAFI PUNCA CERAI, DOAKAN TERBAIK

Pelakon Zarina Anjoulie sebelum ini mengejutkan ramai pihak apabila mendedahkan sudah bercerai dengan Eilyas Azhar atau lebih dikenali sebagai Yas selepas enam bulan berumah tangga. Zarina bagaimanapun meluahkan rasa syukur urusan perceraiannya dengan Eilyas sudah pun selesai.
Dijemput menjadi tetamu bersama Geng Pagi Hot pagi tadi, Zarina telah berkongsikan tentang kisah perceraiannya dengan berkata apa yang terjadi dalam hidupnya dijadikan sebagai pengajaran dan perlu move on.

Zarina juga memaklumkan bahawa dia gembira untuk bekas suaminya yang sudah kembali dengan bekas kekasihnya sebelum ini dan hal ini terjadi ketika mereka masih bergelar suami isteri.

Klik untuk gambar besar

Bagaimanapun, Zarina menafikan perkara itu merupakan punca perpisahan mereka serta mendoakan bekas suaminyaya itu bahagia bersama kekasihnya.

"Ini bukan sebab saya cerai, ada sebab lain. Kami berdua kena betulkan diri sendiri dahulu kerana kami rasa kami kahwin terlalu cepat. Kami buat keputusan yang salah dan dia dah kembali kepada bekas kekasihnya semasa kahwin.

"Dia masih bersama bekas kekasihnya dan saya doakan terbaik untuk dia. Semoga dia berbahagia dengan bekas kekasihnya," kata ZarinA yang turut memberitahu keputusan bercerai adalah pilihannya dan dia mahu memberi fokus kepada kerjaya, anak dan keluarganya.

www.myartis.com / Sumber & foto: Rotikaya & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIR SEDIA BERI KERJASAMA - PEGUAM

"Anak guam kami sudah dihubungi Ketua Polis Daerah Wangsa Maju, Superintendan Ashari Abu Samah, hari ini. Namun sebagaimana diketahui umum, anak guam kami (dan orang lain juga) menghadapi kesukaran untuk keluar dari Gaza, Palestin dan masuk semula jika beliau keluar buat masa ini disebabkan sempadan keluar masuk yang dikawal ketat oleh pihak berkuasa.

"Anak guam kami sedia memberi kerjasama dalam apa juga keterangan yang dibuat mengikut undang-undang, demi membantu keadilan dilaksana," kata Datuk Zainul Rijal Abu Bakar, peguam yang mewakili Ketua Pegawai Eksekutif Cinta Gaza Malaysia (CGM) Muhammad Nadir Al-Nuri Kamaruzaman.

Nadir difahamkan belum mengetahui butiran lanjut mengenai laporan polis yang dibuat pendakwah terkenal, Ustaz Ebit Lew. Perkara itu dimaklumkan peguamnya dalam kenyataan dikeluarkan, hari ini. Bagaimanapun, katanya, Muhammad Nadir memberi jaminan untuk terus bekerjasama dengan polis berhubung siasatan kes berkenaan.

Menurut Zainul Rijal juga, Nadir sedang melanjutkan pengajian di bumi bergolak itu dan melaksanakan pelbagai aktiviti kemanusiaan bagi membantu warga Gaza, khususnya menyampaikan bantuan yang disalurkan oleh rakyat Malaysia.

Pihaknya turut menafikan dakwaan tular bahawa Nadir tidak membalas mesej dihantar polis hingga terpaksa meminta bantuan Polis Antarabangsa (Interpol).

Sebelum ini, Ketua Polis Daerah Wangsa Maju Superintendan Ashari Abu Samah memaklumkan Nadir sudah dihubungi dan keterangannya akan dirakam dalam masa terdekat. Menurutnya, pihaknya dimaklumkan Nadir bersedia untuk memberi kerjasama yang sewajarnya.

"Bagaimanapun penyanyi rap, Ariz Ramli atau lebih dikenali Caprice setakat ini masih belum menjawab mesej yang dihantar kepadanya," ujarnya.

Sementara itu, Nadir mengesahkan dirinya sudah dihubungi polis petang tadi: "Saya baru menerima mesej daripada pihak polis tadi dan sudah memberi maklum balas serta sedia memberi kerjasama," maklumnya.

Terdahulu, Nadir memberitahu beliau akan melantik peguam bagi berurusan dengan Polis Diraja Malaysia (PDRM) susulan laporan polis dibuat Ebit Lew. Dalam masa sama, Nadir menjelaskan, beliau tidak pasti mesej yang dihantar oleh PDRM dihantar ke mana sama ada Facebook (FB) atau Instagram (IG).

"Saya pun tidak pasti bagaimana PDRM cuba berhubung sebab disebutkan chat. Sedangkan puluhan mesej masuk setiap hari untuk jemputan live, sumbangan dan perkembangan projek namun tidak ada isu kerana mereka dapat berhubung dengan saya.

"Jika di FB atau IG ia mungkin terlepas pandang kerana ada puluhan mesej masuk setiap hari. Jadi ada ratusan mesej, saya tidaklah dapat membacanya satu-satu," jelasnya.

Polis semalam dilapor memohon bantuan Polis Antarabangsa (Interpol) untuk mengesan Nadir dan Caprice selepas pihaknya gagal mendapatkan maklum balas daripada kedua-dua individu itu.

Pada 22 Julai lalu, Ebit Lew hadir di IPD Wangsa Maju bagi memberi keterangan mengenai laporan dibuatnya yang disiasat mengikut Seksyen 500/504 Kanun Keseksaan serta Seksyen 233 Akta Komunikasi dan Multimedia 1998.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEBIH RM1 JUTA - HABUAN UNTUK SHILA AMZAH

UPDATE:

Juara Asian Wave 2012, Nur Shahila Amir Amzah atau Shila Amzah, 22, bukan hanya memenangi pertandingan berprestij itu, malah turut membawa pulang dana bernilai lebih RM1 Juta.

Menurut Shila, wang dana berkenaan adalah dalam bentuk rakaman album, konsert, promosi dan pelbagai aktiviti yang merangkumi kerjayanya sebagai penyanyi di Negara Tembok Besar itu.

Klik untuk imej besar...

"Sejujurnya, Shila tidak terfikir tentang hadiah. Shila hanya mahu mengharumkan nama negara dan menyertai pertandingan ini. Shila pun mahu berjumpa dengan rakan kenalan yang baru. Setahu Shila, Shila akan menerima sejumlah wang dana yang masih belum diketahui nilainya.

"Pun begitu, Shila dimaklumkan pihak penganjur bahawa hadiah itu bernilai lebih sejuta ringgit. Hanya esok (22 September) Shila akan ketahui hadiah sebenar kerana Shila akan berunding dengan pihak penganjur. Apapun, Shila bersyukur dengan kemenangan ini.

"Sebelum bertanding, ayah ada berpesan supaya jangan memikirkannya sebagai satu pertandingan.
"Sebaliknya, ayah menasihatkan agar Shila hanya fikirkan ianya sebagai satu persembahan yang telah biasa dibuat," katanya kepada media.

"Dari segi populariti, pihak media di China meramalkan peserta tuan rumah yang bakal meraih kemenangan.

"Bagaimanapun, melihat dari penjurian juri profesional, pihak media China dari awal lagi telah meletakkan Shila sebagai juara.

"Setakat ini, Shila mendapat pelbagai tawaran di sini. Malah, tawaran ini sudah pun diterima sebelum Shila diumumkan sebagai juara.

"Sesungguhnya, Shila mendapat masa yang gemilang di sini.

"Shila lebih bersyukur apabila Shila lebih dikenali kerana Shila satu-satunya peserta yang memakai tudung.

"Semua pihak di sini menerima Shila dengan baik dan tidak wujud perasaan dengki sama sekali," tambahnya dipetik sebagai berkata.

Apa yang menarik, Shila juga bakal menyertai sebuah konsert yang dijadualkan berlangsung pada 24 September ini di sana.

"Juri daripada India berkata, bahawa dia mahu Shila ke peringkat antarabangsa. Malah, dia sendiri ada menjemput Shila untuk menyanyi di India.

"Seorang lagi juri iaitu Eric Woo juga telah menempah saya untuk menyanyi bersamanya di konsert solonya yang bakal berlangsung pada November dan Disember depan. Terus-terang, Shila sangat gembira.

"Disebabkan semua tawaran ini, Shila akan mengambil kelas Mandarin. Selepas ini pun, Shila akan kerap berulang-alik ke China," ujarnya penuh semangat.

TONTON VIDEO KEMENANGAN SHILA: KLIK DI SINI


10 MALAM TERAKHIR RAMADAN - NABIL & ISTERI BAKAL TUNAI UMRAH

Tahniah diucapkan buat pengacara dan juga pelawak, Nabil Ahmad kerana bakal menjejakkan kakinya sekali di Tanah Suci pada 27 Jun sehingga 4 Julai ini.

Apa yang lebih istimewa lagi apabila isteri tercinta, Nazirah Ayub turut bersama dengannya bagi mengerjakan umrah serta berpuasa pada 10 terakhir Ramadan.

"Alhamdulillah 10 malam terakhir saya akan bersama isteri berpuasa di Mekah sambil mengerjakan umrah. Jemputan ini sebenarnya untuk penggambaran “Perjalanan Haji Nabil” secara tak langsung saya dapat bawa isteri sekali ke sana. Lagipun isteri saya pertama kali ke sana”

"Saya tak nafikan sungguh teruja nak ke sana bersama isteri, saya harap masing- masing mendapat kebaikan dan kelebihan bersama di tanah suci," ujar Nabil dipetik sebagai berkata.

Nabil bagaimanapun berkata yang dia sebenarnya berat hati meninggalkan ibunya yang mempunyai masalah kesihatan. Maka dari itu, Nabil berharap agar adiknya yang baru sahaja tamat belajar dapat membantu dan merawat ibunya di rumah.

"Berat hati juga, tapi adik saya memang baru habis belajar di rumah sahaja. Alhamdulillah agak senang untuk saya bergerak," jelasnya.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIDAK TAHU IQBAL TERBABIT SEKALI - VIDA AKUI BERDEBAR, CUBA BERSIKAP PROFESIONAL

"Mula-mula saya pun macam 'apa ni'? Pihak produksi memang pandai nak mengaturkan kami. Namun takkanlah saya nak bergaduh, bertekak atau nak balik. Saya tak nak menyusahkan orang. Jadi saya hadap saja. Saya dimaklumkan ada penggambaran tetapi siapa pelakon, skrip atau dialog tidak tahu... tiba-tiba bila sampai saja di set saya melihat Iqbal ada sekali.

"Mustahil saya nak gaduh, jadi saya profesional sahaja berdepan dengan dia," demikian jelas usahawan sensasi, Datuk Seri Vida yang kekal bersikap profesional ketika digandingkan dengan bekas pembantu peribadinya, Ahmad Iqbal Zulkefli semasa penggambaran sebuah filem, baru-baru ini.

Kata Vida, dia tidak mengetahui mengenai pembabitan Iqbal dalam filem komedi seram berjudul 'Gui' itu kerana tidak dimaklumkan mengenai pelakon lain. Tambahnya, produksi pada awalnya hanya memberitahu dia perlu melakonkan watak sebagai seorang pengetua sekolah.

Vida atau nama sebenarnya Hasmiza Othman, menerusi laman Instagram ada memuat naik video babak penggambaran memperlihatkan dia bersama Iqbal menjalani penggambaran tersebut.

Klik untuk gambar besar

Dalam pada itu, Vida mengakui hilang kata-kata dan berdebar saat bertentang mata dengan Iqbal di set penggambaran filem berkenaan. Namun, Vida berkata dia sempat mengusik dan bertanyakan kepada Iqbal mengenai perancangan lelaki itu untuk mendirikan rumah tangga.

"Perasaan berdebar itu ada tetapi kami berdua saling tidak bercakap dan hanya buat hal masing-masing. Saya pun sempat tanya mengapa dia masih belum berkahwin, menunggu ke?" soalnya.

Sementara itu, Iqbal ketika dihubungi turut memberitahu dia tidak mengetahui bakal digandingkan dengan bekas majikannya itu. Iqbal berkata, dia sekadar bertegur sapa dengan Vida dan mereka kemudiannya menyelesaikan urusan masing-masing hinggalah penggambaran bermula.

"Pertemuan ini merupakan yang pertama antara kami selepas saling tidak berhubung selama setahun. Kami memang betul-betul bergaduh. Dia juga tidak bercakap dengan saya dan hanya bermain dan merakam video anak angkat saya saja. Tiada langsung bercakap dengan saya," jelasnya.

Menjawab persoalan Vida mengenai jodoh, Iqbal berkata bukan mudah untuknya mencari pasangan hidup meskipun mempunyai perancangan ke arah itu.

"Bukan mudah nak cari pasangan yang betul-betul memahami. Saya tidak memilih tetapi kalau boleh wanita yang memudahkan. Tiada sebarang syarat asalkan wanita itu tidak terlalu banyak drama dan karenah.

"Pada saya itu semua sudah cukup. Saya sudah melupakan segalanya dan memilih untuk meneruskan hidup. Saya memang tidak terfikir langsung lagi dah," ujarnya.

Iqbal bagaimanapun mempersoalkan dakwaan Vida kononnya tidak mengetahui kehadirannya di lokasi penggambaran kerana terdapat beberapa produk usahawan itu turut dipromosikan dalam filem berkenaan.

"Saya tertanya-tanya adakah betul Vida tidak tahu mengenai penggambaran ini kerana saya lihat produknya ada bersama," katanya.

Filem yang bakal ditayangkan di saluran Astro First itu turut dibintangi oleh Fauziah Nawi, Raden Era, Elly Mazlein, Bell Ngasri dan Ezad Jasmin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIZAT AF5 BAKAL BERGELAR 'HAJI AIZAT'

Kalau tiada aral melintang, penyanyi Aizat Amdan, 23, bakal dipanggil dengan gelaran 'Haji Aizat' tidak lama lagi. Ini berikutan dia merancang mahu menunaikan rukun Islam yang kelima itu apabila merasakan dirinya sudah bersedia daripada segi kewangan, ilmu dan fizikal.

Menurut penyanyi itu, hatinya terbuka apabila dia menunaikan umrah bagi menjayakan program TV9 bersama beberapa artis lain. Sejak itu, dia terasa rindu pada Tanah Suci dan merasakan usia bukan ukuran untuk melakukan ibadah tersebut.

"Pada pendapat saya, jika ada simpanan kewangan yang lebih serta keizinan kesihatan yang baik, adalah lebih baik untuk kita menunaikan haji semasa umur masih muda.

"Tidak perlu menunggu pada hari tua. Ketika muda inilah, dengan tubuh badan yang sihat dan masih kuat, ibadah kita menjadi lebih mudah.

"InsyaAllah, saya juga berhasrat untuk menunaikan haji pada tahun ini jika tiada aral melintang," katanya dipetik sebagai berkata kepada media.

"Ada setengah orang, faktor umur dijadikan ukuran utama dalam ibadah haji kerana ketika badan masih sihat, kuat dan bertenaga inilah antara perjuangan jihad kita dapat dilakukan dengan cukup sempurna.

"Bagaimanapun, lakukanlah ibadat umrah dahulu sebagai permulaan. Memang seronok apabila berada di sana, rasa tenang," tambahnya bersungguh.


NABILA MINTA MAAF: "BOLEH DIPERBAIKI LAGI... PERSEMBAHAN TERBAIK UNTUK SAYA"

"I've tried my very best... I'm so sorry. Sudah tentu boleh diperbaiki lagi. Tetapi persembahan tadi yang terbaik untuk saya. Mungkin sebelum ini saya tak pernah sangka yang saya dapat buat persembahan seperti itu," itulah kata-kata penyanyi Nabila Razali susulan persembahannya yang terkucil sehingga tular menerusi lagu 'Peluang Kedua' pada Anugerah Juara Lagu ke-35 (AJL 35), semalam.

Kebanyakan ciapan di Twitter menyifatkan nyanyian dan vokal Nabila terkucil pada bahagian tertentu sehingga mencacatkan persembahan itu. Nabila yang ditemui seusai acara itu, berkata banyak ruang yang masih boleh diperbaiki.

"Jujur saya katakan, saya belum periksa lagi telefon pintar saya. Tapi, harapnya apa yang 'trending' itu yang baik-baik sahaja. Alhamdulillah, berakhir juga malam ni. Dah selesai. Walaupun berlangsung tak seperti saya jangkakan, saya gembira dengan apa jua yang sudah saya sampaikan malam ini (semalam).

Klik untuk gambar besar

"Terima kasih kepada pasukan saya. Semua kerja keras datang daripada mereka. Ini bukan pengakhiran, selepas ini ada ada lagi rezeki yang lebih besar, Insya-Allah. Apa-apa pun, saya berterima kasih kepada pihak TV3 atas peluang yang diberikan dan kepada pasukan saya yang selalu memberikan sokongan," ujarnya.

Menurut Nabila yang bergelar seorang pelakon, masalah suara yang dihadapi sebelum ini sudah sembuh sepenuhnya. Ditanya mengenai kekuatan untuk melakukan persembahan di pentas AJL35 selepas mengharungi beberapa siri kontroversi sebelum ini, Nabila mahu menjadi yang terbaik untuk diri sendiri.

"Saya berharap, selepas ini apabila pandemik beransur pulih, keadaan kembali seperti biasa dari segi jemputan persembahan dan kerjaya seni. Bercakap mengenai keadaan kesihatan, ia semakin baik. Sudah sembuh, tapi ia ambil masa untuk betul-betul pulih.

"Apa yang berlaku kepada saya, tak perlu nak jadikan sebab untuk cerita kepada orang. Apa yang saya letakkan malam ini adalah persembahkan yang orang nanti-nantikan. Alhamdulillah, saya dapat tunaikan permintaan semua orang yang menantikan persembahan Peluang Kedua daripada saya sendiri.

"Untuk saya, ia bukannya untuk mereka. Semua yang saya lakukan adalah untuk diri sendiri. Ia kerja keras dari 'team' saya sendiri. Saya menghadiri kelas vokal dan sebagainya. Ia sebenarnya lebih kepada untuk memajukan diri saya. Tahun 2021, macam-macam perkara yang terjadi. Sentiasa bangun dan menjadi versi yang terbaik untuk diri saya," tuturnya.

www.myartis.com / Sumber & foto: Harian Metro & Instagram Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIA BANTU YANG TERJEJAS - AZWAN TAK LAYAN INDIVIDU MINTA DIKIRIMKAN WANG

"Jujur diakui, saya ingin membantu kerana sangat bersimpati dan prihatin dengan nasib kebanyakan orang yang terjejas pendapatan disebabkan Covid-19 ini. Namun, lokasi tempat tinggal mereka seperti di Sabah itu terlalu jauh.

"Saya pula kalau nak beri bantuan pada orang suka menyerahkan sendiri kepada pihak memerlukan itu dan tidak akan melayan individu-individu yang meminta dikirimkan wang ke akaun mereka.

"Sekarang ini terlalu banyak 'scammer'. Jadi, saya sangat berhati-hati dan memastikan sedia membantu mereka yang betul-betul perlu pertolongan," kata pengacara sensasi, Azwan Ali, 54.

Azwan atau lebih dikenali sebagai Diva AA mendedahkan dia kini banyak menerima Direct Message (DM) di Instagram (IG) daripada orang ramai terutama di Sabah yang meminta bantuan keperluan barangan makanan kerana terjejas pendapatan akibat Covid-19.

Klik untuk gambar besar

Bagaimanapun, Azwan berkata dia bukan tidak mahu membantu, tetapi lokasi mereka yang memerlukan itu sangat jauh. Tambahan pula, sekarang ini kerajaan masih melaksanakan Perintah Kawalan Pergerakan Bersyarat (PKPB).

Azwan yang kini namanya kembali meledak dan meniti populariti semula berkata dia amat bersyukur dilimpahi rezeki yang tidak diduganya daripada Allah SWT ketika ini selepas muncul mengacarakan program Lagu Cinta Kita musim kedua (LCK2) di TV3.

Ujar Azwan yang sering menggunakan tagline 'See My Level' ini, selain rezeki melimpah-ruah, dia juga didatangi semula oleh rakan-rakan lamanya yang pernah menjauh suatu ketika dahulu.

"Sekarang ini, apabila nama saya makin disebut-sebut, ramai jugalah rakan lama sejak dari sekolah dan dalam industri dulu sudah menghubungi ucap tahniah. Mereka juga tanya khabar dan kembali ingat pada saya.

"Kalau dulu, saat saya jatuh ramai yang 'lari' dan jika berjumpa pun mereka tidak kenal. Bukan saya nak merungut atau tidak menghargai persahabatan, tetapi kenapa perlu membudayakan sanjungan pada seseorang itu dibuat pada ketika dia popular.

"Kenapa dahulu, tidak terus bersama-sama dengannya di saat dia jatuh. Itu yang menjadi persoalan dan saya sebenarnya tidak minta pun dihargai tetapi bersahabatlah dengan ikhlas," ujarnya.

Azwan yang berganding dengan Elly Mazlein sebagai pengacara LCK2, cukup gembira apabila dua episod program realiti TV itu berjaya 'trending'  di media sosial dan mendapat maklum balas positif warganet.

Mengulas perkembangan kerjayanya, Azwan berkata dia akan sibuk sehingga hujung Disember ini kerana selain mengacara, dia juga berlakon beberapa drama seperti  Madam e- Wallet, Made dan Shah Alam 40K.

Selepas 20 tahun tidak berlakon, akuinya dia teruja dapat berganding dengan penyanyi paling diminatinya iaitu Ziana Zain yang turut membintangi drama Madam e- Wallet untuk tayangan di TV3 itu.

Tidak terkecuali, Azwan juga mengingatkan peminat untuk mengikutnya di akaun Instagram yang betul iaitu @divaazwanaavazzztersohor1 berikutan ada juga pihak yang sanggup membuat akaun palsu di atas namanya.

www.myartis.com / Sumber & foto: Harian Metro & Instagram Azwan Ali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 GAMBAR - WAJAH BABY GIRL HANEZ SURAYA

Semua maklum yang pelakon Hanez Suraya sudah selamat melahirkan baby perempuan semalam.

Dan buat kali pertamanya, dia berkongsi gambar cahaya mata sulungnya itu dengan peminat.

Untuk rekod, bayi perempuan itu lahir di Pusat Perubatan Prince Court, Kuala Lumpur pada Rabu, secara normal dengan seberat 3.5 kilogram.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


14 GAMBAR - BEEGO & LINDA HASHIM BERGILIR JAGA JELITA

Aksi terkini Jelita Clarissa, 9 bulan, anak kepada pasangan artis Beego,34, dan Linda Hashim, 31.

Untuk makluman, Beego atau nama sebenarnya Mohamad Aszerul Nizam Abdullah, berkata, dia lebih selesa menguruskan anak mereka sendiri berbanding mengupah pengasuh.

"Kami memang tidak berani untuk meletakkan Jelita di bawah jagaan pengasuh.

Klik gambar untuk size besar

"Lebih-lebih lagi sejak kebelakangan ini banyak kejadian-kejadian kurang baik yang berlaku di kalangan anak-anak di bawah jagaan pengasuh mereka.

"Jadi lebih baik kami berhati-hati sebelum perkara tersebut terjadi kepada anak kami," ujarnya.

Sementara bagi Linda pula, Jelita masih bayi dan masih menyusu badan. Dalam usianya yang sedang membesar, sukar untuk dia tinggalkan anaknya itu.

"Kerana itu saya mengambil inisiatif untuk mencari pembantu dan membawa mereka ke lokasi.

"Selain memudahkan saya memantau keadaan anak, saya juga tidak perlu berasa bimbang," jelasnya.

Sumber: Sinarharian

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - AKIBAT COVID-19, BAPA MENTUA MARSHA MENINGGAL DUNIA

Selepas dimasukkan ke hospital akibat Covid-19, bapa mentua kepada penyanyi dan pelakon Marsha Milan iaitu Datuk Seri Mohamed Ismail Mohamed Othman telah meninggal dunia diusia 60 tahun, pagi hari ini bersamaan dengan 10 Syawal.

Perkara itu disahkan oleh Marsha atau nama sebenarnya, Marsha Milan Londoh, 36, menerusi laman Instagram miliknya, hari ini.

"Dukacita dimaklumkan bapa mentua tersayang Datuk Seri Mohamed Ismail Mohamed Othman telah kembali ke rahmahtullah pada hari ini, Sabtu bertarikh 22 Mei 2021 bersamaan 10 Syawal.

Klik untuk gambar besar

"Marilah kita bersama-sama berdoa agar rohnya dirahmati Allah SWT dan ditempatkan di kalangan orang-orang soleh dan beriman," tulis Marsha.

Sementara itu, pelakon Sharnaaz Ahmad, 36, menerusi Instagram juga turut berkongsi berita sedih itu dan memaklumkan Allahyarham sudah dianggap seperti bapanya.

"Seorang yang seumpama bapa kepada saya telah pergi menghadap Ilahi disebabkan Covid-19. Semoga Aunty Linda, Sepol, Sham dan Ayul tabah dan redha dengan ujian yang sangaat berat ini.

"InsyaAllah syurga buat baba yang sentiasa bantu orang susah tak kira apa cara sekali pun. Kami akan sentiasa merinduimu baba, Al-Fatihah," kata Sharnaaz.

Allahyarham merupakan bekas setiausaha politik kepada Menteri Pelancongan dan Kebudayaan Malaysia. Untuk makluman, Marsha berkahwin dengan anak sulung Allahyarham, Mohamed Shaiful Nizam Mohamed Ismail pada 31 Disember 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKONGSIAN ISTERI AJAK SHIRO BUAT RAMAI TERSENTUH

Isteri Ajak Shiro iaitu Afifah telah berkongsi kisah pengorbanan suaminya yang akan membuat hati anda tersentuh bila membacanya.

"Nie citer semalam... Susah nak tengok 2 tangan itu kosong tanpa anak disisi. Sebelum nie semua orang tanya, apa yang paling sweet baba buat.. tapi selalu xde jawapan sebab xtahu apa yang sweet tentang baba.

"Setelah diamati dan diteliti, ku sedar segala tentang baba adalah sweet.. kalau baba ada di rumah semua urusan anak dia nak buat.. mandikan, bagi susu, pakaikan baju, tidurkan dan semua berkaitan rumahtangga. Pendek kata, baba tapaw semua kerja2 ibu di rumah.

Klik gambar untuk size besar

"Bila dia duduk berehat pun dia akan panggil semua untuk peluk dia sambil menonton televisyen, so ibu akan tutup api masak, berhenti basuh pinggan dan lain2 untuk join baba.

"Bila orang tanya, baba romantik sama macam cerita Isteriku Bukan Tukang Masak tak? Jawapannya.. baba lebih daripada itu. Romantiknya bukan pada kata2 sangat tetapi sentuhan kasih sayang yang melimpah-ruah... terima kasih Allah kerana ciptakan ku dari rusuk kiri insan penyayang ini," tulisnya.

Apa yang dilakukan oleh Ajak Shiro ini benar-benar melambangkan beliau sebagai seorang suami dan bapa yang mithali. Lelaki seperti ini memang susah hendak di cari zaman sekarang, untung Afifah dapat suami seperti Ajak. Kami doakan rumah tangga anda akan lebih diberkati dan dipenuhi kasih sayang.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AJAI PASANG IMPIAN JADIKAN FINALIS BIG STAGE 2020 SEBUAH BOYBAND MACAM WESTLIFE

Semua mengetahui finalis Big Stage 2020 (BS2020) terdiri daripada lima jejaka iaitu Azzam Sham, Usop, Qody Rany, Dinie Rashid dan Fadh Majid. Juri tetap BS202 yang juga seorang produser muzik, Ajai memasang impian untuk menggunakan finalis lelaki tersebut bagi membentuk sebuah kumpulan muzik.

Menurut Ajai atau nama sebenarnya Mohd Faizal Maas, 44, selaku produser muzik yang telah banyak menaikkan nama penyanyi terkenal dan menghasilkan lagu-lagu yang berkualiti, kumpulan muzik ini boleh digelarkan sebagai satu projek istimewa BS2020.

"Bila saya nampak persembahan mereka, kalau boleh saya nak buat satu band. Ini umpama seperti satu projek istimewa. Bukanlah band macam BTS tu tapi bayangkan kalau mereka semua ni macam Westlife atau Backstreet Boys.

"Sebab mereka semua boleh menyanyi, semua ada tone karekter masing-masing. Bila projek istimewa ni menjadi, barulah mereka semua boleh mulakan kerjaya solo. Itulah serba sedikit aim saya," kata Ajai.

Klik untuk gambar besar

Bagi Pengurus Saluran Astro Ria, Emarina Mohd Kamal, idea yang dikemukakan oleh Ajai untuk membentuk sebuah kumpulan muzik itu sangat menarik.

"Perancangan karier mereka hampir sama macam Big Stage terdahulu di mana kita ada banyak platform untuk mengetengahkan bakat mereka. Tapi idea Ajai tu sangat menarik dan nanti kita boleh berbincang lagi pasal tu.

"Nanti kami akan berjumpa dengan setiap seorang finalis untuk mengetahui hala tuju masing-masing dalam industri hiburan," ujar Emma lagi.

Konsert akhir BS2020 yang berlangsung pada Ahad lalu menyaksikan Azzam Sham dinobatkan dinobatkan sebagai juara. Usop mendapat naib juara dan Qody Rany berada di kedudukan ketiga. Dinie Rashid dan Fadh Majid pula masing-masing berada di tempat keempat dan kelima.

www.myartis.com / Sumber & foto: Astro Gempak & Instagram Ajai

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HALAU FASHA SANDHA - NORA DANISH FAILKAN SAMAN FITNAH

"Walaupun penganjur mengaku bertanggungjawab terhadap masalah ini, namun tindakan terburu-buru Fasha memuatnaik gambar berserta kapsyen di laman Instagramnya termasuk mengaitkan jenama pakaiannya telah meninggalkan impak negatif terhadap perniagaannya.

"Jadi, saya failkan saman terhadapnya kerana sikap melulunya membuat tuduhan," jelas pelakon Nora Danish dalam satu sidang akhbar yang diadakan semalam.

Menurut isteri kepada Nedim Nazri ini, tindakan memfailkan saman fitnah terhadap Fasha Sandha diambil selepas merasakan tuduhan yang dibuat aktres tersebut ke atas dirinya tidak berasas.

Nora dalam sidang akhbar yang sama itu turut memberitahu, beliau juga akan mengambil tindakan yang sama ke atas seorang penulis blog hiburan terkenal kerana menuduhnya menghalau pelakon tersebut daripada acara tersebut.

Sementara itu, Pengarah Glass Go, Amiruddin Rizuan Ali mengaku akan bertanggungjawab sepenuhnya atas insiden yang membabitkan Fasha dan Nora ketika berlangsungnya acara Fenomena Aidilfitri 2017 kelmarin.

Bertindak selaku penganjur utama acara berkenaan, Amiruddin mengakui kesilapan dan kekeliruan berpunca daripadanya. Bahkan, beliau berjanji akan mengadakan pertemuan dengan kedua-dua pihak bagi mencari jalan penyelesaian.

Klik untuk gambar besar

"Insiden Fasha dikatakan telah dihalau daripada berada di pertunjukkan fesyen tersebut adalah tidak benar. Begitu juga dengan dakwaan mengatakan Nora akan menarik diri turut tidak benar.

"Sebenarnya, wujud salah faham di situ dan saya akan selesaikan kekeruhan yang telah berlaku ini dengan kadar segera.

"Saya akan adakan pertemuan dengan Fasha dalam masa terdekat. Saya minta maaf atas hal yang berlaku," katanya yang turut serta dalam sidang akhbar itu.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"RINDU BERPUASA DI RUMAH PENGASIH" - ZAMANI SLAM

"Sudah lama saya tidak merasai keindahan dan kemeriahan Ramadan dalam erti sebenarnya dan pengalaman menyambut bulan puasa di sana banyak memberi saya kenangan manis," demikian kata vokalis kumpulan Slam iaitu Zamani Ibrahim, 45, yang mengakui merindui kemeriahan sambutan bulan Ramadan ketika mendapatkan rawatan pemulihan dadah di Rumah Pengasih pada tahun lalu.

Menurut Zamani, dia terkenangkan saat-saat penghuni pusat pemulihan itu bersama-sama berbuka puasa, berterawih selain melakukan aktiviti keagamaan lain.

"Kami lakukan semua aktiviti yang diaturkan bersama-sama dan tidak pernah meninggalkan solat berjemaah dan terawih.

"Apabila saya sudah keluar dari sana, sambutan Ramadan tahun ini membuatkan saya terkenang suasana di Rumah Pengasih," ujar Zamani dipetik sebagai berkata.

Kerana rindu suasana tersebut, Zamani merancang untuk meluangkan masa bersama penghuni-penghuni pusat pemulihan berkenaan dalam sebuah majlis berbuka puasa dalam masa terdekat ini.

Ditanya mengenai sambutan Ramadan pada tahun ini, Zamani berkata, dia besederhana selain cuba mengisi waktunya dengan amal ibadah walaupun sibuk dengan aktiviti seni.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Jujurnya saya belum sempat melakukan solat terawih di masjid tetapi akan cuba mencari peluang untuk berbuat demikian.

"Tetapi Alhamdulillah puasa tahun ini lebih baik berbanding tahun-tahun sebelumnya dan pengalaman di Rumah Pengasih banyak mendisiplinkan saya," jelasnya.

Dalam perkembangan lain, Zamani bakal membuat persembahan secara akustik menerusi beberapa buah lagu popularnya termasuk dua lagu kerohanian bersesuaian dengan bulan Ramadan.

"Selain berhibur inilah masanya peminat, syarikat korporat serta sektor kerajaan dapat mengeratkan lagi silaturahim selain beramal jariah dan Insya-Allah saya akan adakan persembahan akustik istimewa buat semua pengunjung," katanya.

Sebanyak 150 juadah bakal disediakan berkonsepkan tradisi warisan budaya daripada chef PICC dan bagi yang ingin membuat tempahan boleh melayari www.ticketonline.my/pnm dengan harga serendah RM200.

Pengunjung juga bakal menerima hadiah istimewa iaitu minyak wangi eksklusif Zamani.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU 'KAHWIN' - DAIYAN TRISHA MOHON MAAF, HANYA GIMIK

Ingatkan betul rupanya hanya gimik....!!

Demikian halnya dengan penyanyi dan pelakon Daiyan Trisha, 24, yang disangka oleh ramai pihak bahawa dia bakal berkahwin pada hari ini, namun semua itu hanyalah gimik semata-mata untuk single terbarunya berjudul 'Langit'.

Pelakon drama bersiri 'Sejuta Rasa Untuk Adelia' ini menjelaskan tarikh 19 Ogos 2018 sebenarnya adalah hari pelancaran single terbaharunya itu.

Atas kekeliruan khabar angin tersebut, Daiyan tampil memohon maaf selepas dirinya memuatnaik tiga gambar memperlihatkan dia dalam persalinan baju perkahwinan di Instagram miliknya.

Telahan itu bertambah kuat apabila dia turut meletakkan tarikh 19 Ogos 2018 pada tiga gambar ersebut, seolah-olah memberi bayangan ia adalah tarikh dia bakal bergelar isteri.

Klik untuk gambar besar

"Bukan niat saya sama sekali untuk menjadikan perkara ini kecoh, saya dengan rendah diri memohon maaf atas kekeliruan ini dan mungkin membuatkan ada antaranya sakit jantung!," ujarnya.

Ruang komen di Instagramnya juga turut dihujani dengan ucapan tahniah daripada pengikutnya dan tidak ketinggalan ada yang menganggap ia sekadar gimik untuk projek terbaharunya.

Dalam pada itu, pelakon filem 'Busker' itu berkata, dia langsung tidak berniat untuk mengelirukan mana-mana pihak termasuk keluarga, rakan dan wartawan berhubung gambar-gambar tersebut sehingga timbul salah faham.

"Saya tidak mengeluarkan sebarang kenyataan akan berkahwin pada hari ini... Cuma mungkin salah faham apabila ada pihak percaya temu bual saya bersama sebuah stesen radio. Apatah lagi apabila ada yang memberi ucapan tahniah kerana menyangka saya akan mendirikan rumah tangga.

"Ini kerana saya hanya mahu memberi penjelasan pada hari ini di mana serentak dengan pelancaran lagu 'Langit' di laman sosial. Tidak dinafikan, saudara-mara yang jauh ramai menelefon bertanyakan hal 'perkahwinan' ini," jelasnya.

Bercakap mengenai perkahwinan, Daiyan berkata, sebagai wanita dia turut menyimpan hasrat untuk bergelar seorang isteri pada masa hadapan.

Bagaimanapun katanya, ketika ini dia masih belum bertemu dengan calon sesuai dan meminta peminat mendoakannya bertemu jodoh suatu hari nanti.

www.myartis.com / Sumber: mStar, Astro Gempak & Berita harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA IMPIAN NABILA RAZALI MILIKI RUMAH DUA TINGKAT TERCAPAI

"Alhamdulillah syukur Ya Allah... 1 more achievement unlocked My dream house!" tulis penyanyi dan pelakon Nabila Razali apabila hasrat memiliki rumah impian akhirnya tercapai setelah menerima kunci rumah baharu daripada pihak pengurusan kediaman.

Menerusi perkongsian di laman Instagram, Nabila meluahkan rasa syukur impian untuk memiliki rumah dua tingkat itu tercapai dan segalanya dipermudahkan.

Nabila turut memuat naik foto dirinya di hadapan kediaman dua tingkat yang dipercayai terletak di Rawang, Selangor itu.

Perkongsian Nabila itu mendapat pelbagai reaksi daripada rakan artis dan peminatnya yang turut gembira serta tidak melepaskan peluang mengucapkan tahniah. Malah, ramai memuji reka bentuk kediaman itu cantik.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEP BERI 'HINT' SARI YANTI KINI BERHIJAB SEPENUHNYA?

"Alhamdulillah.. Dengan izin & gerakNya.. Semoga terus istiqamah.. Syukur Ya Allah. I love u @sariyanti.

"*Terima kasih kerana memudahkan urusan saya kelak*," demikian luahan Jep Sepahtu yang seperti memberi bayangan bahawa isterinya, Sari Yanti kini sudah mula berhijab sepenuhnya.

Ternyata gambar serta kapsyen yang dikongsikan Jep di laman Instagram miliknya itu mengundang pelbagai reaksi daripada pengguna laman sosial yang rata-rata memuji tindakan Sari selain mendoakan kebahagiaan pasangan ini.

Sebelum ini, boleh tahan juga wira papan kekunci mencemuh Jep kerana tidak menjaga aurat isterinya.

Bukan itu sahaja, melihat pada Instagram Sari pula, beliau sudah menukar gambar profilenya kepada gambar bertudung.

Klik untuk gambar besar

Terdahulu, majlis perkahwinan pasangan ini yang diadakan secara tertutup itu telah mengejutkan dunia hiburan dan peminat mereka.

Dek kerana itu, rata-rata peminat telah merestui dan memuji tindakan Jep yang menyunting Sari sebagai isterinya dalam tempoh tidak lama.

Kalau betul Sari dah berhijab, tahniah diucapkan dan semoga Allah terus menetapkan hatinya untuk terus berhijab.

Apa pun, semoga pasangan ini akan terus kekal bahagia. Bak kata Fattah Amin, fikir dan doa yang baik-baik sahaja. Eh.

www.myartis.com / Sumber: Jep Sepahtu IG & Sari Yanti IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ANAK 'DAKWA' SELEBRITI LANGGAR SOP - ZARINA ZAINUDDIN TAMPIL MOHON MAAF

Anak kepada pelakon Zarina Zainuddin, Azal Azrai baru-baru ini telah mencuri perhatian netizen selepas memuat naik beberapa foto selebriti yang dikatanya melanggar prosedur operasi standard (SOP) ketika hadir ke majlis perkahwinan pelakon, pengacara dan usahawan Noor Neelofa dan PU Riz.

Dalam hantarannya yang dimuat naik menerusi laman Instagram itu, Azal atau nama sebenarnya Muhammad Razal Azrai, 25, menulis keterangan gambar serta menanda (tag) nama selebriti-selebriti itu.

Azal mendakwa mereka sebagai suspek yang melanggar SOP, antaranya Izara Aishah, Adib Khalid, Scha Alyahya, Awal Ashaari dan Hannah Delisha bersama suami.

"Ini adalah artis Malaysia yang menjadi suspek dan hadir ke majlis perkahwinan Neelofa antaranya Izara Aishah, Adib Khalid, Scha Alyahya, Awal Ashaari dan Hannah Delisha bersama suami yang tidak memakai pelitup muka, tiada penjarakan sosial dan fizikal serta melanggar SOP!" tulisnya.

Klik untuk gambar besar

Azal yang juga anak Autisme memuat naik hantaran berkenaan bagi berkongsi pendapatnya mengenai SOP ketika penularan Covid-19 seperti yang dikuatkuasa Majlis Keselamatan Negara (MKN).

Sementara itu, Zarina menerusi ruangan komen yang menegur dalam nada gurauan turut mencuri tumpuan pengikutnya di platform media sosial itu: "Aduh! Dia jadi polis pulak! Dah tak ada kerja lain ke menyibuk hal orang? Azal jadi wartawanlah, dapat gaji," tulisnya.

Rata-ratanya netizen menyokong tindakan Azal yang berani bersuara mengenai perkara itu. Hantaran Azal itu mendapat hampir 6,000 tanda 'like' dan 300 komen.

Bagaimanapun, Zarina tampil memohon maaf terhadap barisan artis yang nama mereka disebut anaknya dalam hantaran tersebut. Zarina ketika dihubungi berkata, dia sebagai rakan memohon maaf sekiranya mereka tersinggung dengan tindakan anak istimewanya itu.

Menurut Zarina, Azal atau nama sebenarnya, Muhammad Razal Azrai, 25, yang menghidap autisme menulis atau mengeluarkan kata-kata mengikut hatinya.

"Saya pun perlu menjaga hati orang dan sebagai manusia, saya juga ada melakukan kesalahan. Kadang-kadang, kita terlepas pandang. Dia sendiri yang mengendalikan akaun Instagram itu dan Azal memang anak yang jujur. Dia tak tahu nak cakap berpusing-pusing. Dia suka tengok berita dan tahu banyak perkara mengenai isu semasa. Dah macam wartawan pula.

"Saya kadang-kadang sibuk dengan urusan kerja dan tak sempat nak memantau. Jadi, kalau ada benda yang dirasakannya tak betul, dia akan cakap secara terus," katanya.

Menurut Zarina, walaupun anaknya itu anak istimewa, dia benar-benar menjaga SOP setiap kali keluar atau menemaninya ketika berada di lokasi penggambaran.

"Dia sendiri sangat menjaga SOP. Dalam begnya ada banyak cecair pembasmi kuman dan selalu bawa banyak pelitup muka. Kalau masuk ke pusat beli-belah, dari pintu masuk hingga ke semua kedai, dia akan imbas kod MySejahtera dan suhu badan. Kadang-kadang, saya pun dia ingatkan supaya menjaga jarak fizikal, selalu memakai pelitup muka dan jaga SOP," tuturnya.

www.myartis.com / Sumber & foto: Harian Metro, HYPE & Instagram Azal Azrai

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIKMAH BAKAL BERCERAI - REZEKI INTAN LIANA DATANG MENCURAH

Segala kontroversi beliau bakal diceraikan nampaknya ada hikmah disebaliknya apabila rezeki madu pelakon Izreen Azminda iaitu Intan Liana Saleh semakin murah selepas mendapat beberapa tawaran menjadi model muslimah.

Intan tidak pernah menyangka penderitaan yang ditanggung akan membuka pintu rezeki buat dirinya dan mengucapkan terima kasih kepada mereka yang sudi memberikan peluang pekerjaan kepadanya.

"Alhamdulillah, rezeki saya menerima beberapa tawaran menjadi model muslimah selepas apa yang berlaku. Saya tak sangka berita itu mendapat liputan yang luas.

"Apa-apa pun, saya nak mengucapkan terima kasih pada pihak yang sudi menawarkan saya kerja. Buat masa ini, saya hanya terima satu tawaran terlebih dahulu iaitu model untuk tudung.

Klik untuk gambar besar

"Selebihnya masih dalam perbincangan. Saya minta tolong kakak untuk uruskan perkara itu sebab ini kali pertama saya dapat tawaran tersebut. Saya tak tahu sangat mengenai bidang peragaan," katanya.

Menurut Intan, beliau mungkin akan meneruskan kariernya sebagai model muslimah selepas ini tetapi buat masa ini beliau mahu memberikan fokus kepada urusan perceraiannya bersama Ude Wahid.

"Insya-Allah kalau ada rezeki saya akan teruskan karier itu. Tapi tengok pada keadaan dan apa-apa pun biar urusan perceraian itu selesai dahulu.

"Selepas semuanya selesai, barulah saya boleh fikir tentang pekerjaan tetap atau secara bebas," kata Intan yang tidak mempunyai apa-apa pekerjaan.

Intan juga semakin rancak berniaga, beliau bakal mengeluarkan produk gincu jenamanya sendiri dan turut menerima tawaran untuk menjadi duta produk.

Untuk makluman, Intan bakal diceraikan Ude atau nama sebenarnya Muhammad Radzi Abdul Wahid, 30, pada 22 Mac depan.

Kehidupan Intan dan Ude yang berkahwin pada 1 Mac 2013 dan dikurniakan dua orang anak, Arish Muqri, 3, serta Ariq Muqri, 1, menjadi sensasi apabila suaminya itu berhajat menceraikan dia.

Manakala perkahwinan dengan Izreen dilakukan secara rahsia tanpa pengetahuan isteri pertama pada 8 Ogos tahun lalu.

Kami harap Intan terus tabah dan kuat atas apa yang berlaku. Setiap yang terjadi ada hikmahnya tersendiri dan tidak selamanya anda akan bersedih.

Sekarang pun sudah terbukti bahawa pintu rezeki buat beliau menyara diri dan anak-anak terbuka luas. InshaAllah satu hari nanti Intan akan mengecapi kebahagiaan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'SUKA SUCRE BISTRO' - TUTUP SELEPAS 7 TAHUN, FAZLEY YAAKOB IMBAU KENANGAN

Penyanyi dan cef selebriti Datuk Fazley Yaakob menerusi laman Instagram telah mengumumkan penutupan operasi restorannya iaitu 'Suka Sucre Bistro' yang terletak di Cheras, Kuala Lumpur, setelah tujuh tahun beroperasi. Fazley berkata, dia merancang untuk berpindah ke lokasi baharu yang akan diberitahu kelak.

"Hari ini (Jumaat) merupakan hari terakhir restoran saya beroperasi di Taman Pertama, Cheras. Kami akan berpindah ke tempat baharu tidak lama lagi. Tapi buat masa ini kami akan tutup buat sementara, sambil menunggu kerja-kerja renovasi di tempat baharu," tulisnya.

Mengimbau kenangan sewaktu bergelar juara program memasak pada 2012, Fazley yang merupakan seorang penyanyi akui tidak menyangka dia akan bertukar bidang menjadi seorang cef. Tambahnya, dia memulakan Suka Sucre Bistro dengan restu Allahyarham bapa dan ibunya.

"Apabila saya menjadi juara untuk pertandingan memasak di televisyen pada tahun 2012, saya tidak sangka bahawa perjalanan hidup saya, yang selama ini sebagai seorang artis dan usahawan, akan juga bertambah ceritanya sebagai seorang cef. Dengan restu dan izin arwah bapak dan ibu tersayang pada masa itu, kami mulakan Suka Sucre Bistro," ujarnya.

Klik untuk gambar besar

Penyanyi lagu 'Asmara Ini' berkata setelah mendapat pelbagai pengiktirafan dan anugerah dari dalam dan luar negara sepanjang tujuh tahun beroperasi, Suka Sucre Bistro sudah bersedia untuk berpindah ke tempat baharu.

Fazley turut mengucapkan terima kasih kepada pelanggan yang pernah berkunjung ke restorannya di samping menitip penghargaan kepada semua staf yang pernah berkhidmat dengan syarikat itu: "Tujuh tahun kemudian, setelah beberapa ratus artikel di media, berpuluh-puluh anugerah kami terima dan juga pengiktirafan kami terima dari dalam dan luar negara, kami kini bersedia untuk berpindah ke tempat baharu.

"Terima kasih kepada semua yang pernah melanggani restoran kami, yang datang dari dekat dan juga yang datang dari jauh. Salam sayang kepada semua yang pernah berkhidmat di bawah naungan syarikat ini, baik pun sebagai anggota dapur, pengurusan, ataupun pembantu atau pencuci. Jasamu sentiasa dikenang. Banyak kenangan kita bersama di sini," katanya.

www.myartis.com / Sumber & foto: mStar & Fazley Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERDEPAN MAUT JIKA LAMBAT - HARRIS ANUAR TRAUMA PAKAI 'TOWEL'

"Doktor kata saya dah stage dua dan hampir nak ke stage tiga... semalam air bisa dah turun ke leher boleh menyebabkan bengkak dan sesak nafas. Saya ditahan wad sebab doktor nak monitor jantung kerana bisa itu sudah masuk dalam darah menyebabkan paras darah menurun yang mungkin menyebabkan jantung perlahan.

"Trauma dah pakai towel, lepas ni memang kena check dulu sebelum guna. Risau kejadian sama berulang," ujar pelakon Harris Anuar yang mengakui trauma memakai tuala (towel) apabila dia berdepan maut jika lambat ke hospital bagi mendapatkan rawatan selepas disengat tebuan pada Jumaat.

Menurut pemilik nama Mohammad Harris Shahrul Annuar, doktor memberitahunya bisa tebuan itu boleh menyebabkan lehernya bengkak dan tidak dapat bernafas.

Klik untuk gambar besar

Pada Jumaat Harris berkongsi detik cemas disengat tebuan yang hinggap pada tuala sebelum disapu pada wajahnya. Bagaimanapun, Harris memberitahu dia sudah dibenarkan keluar daripada pusat perubatan itu pada Sabtu.

Bercerita lanjut, Harris berkata, walaupun nampak gembira tapi dia mengakui berasa bimbang dengan keadaan yang dilaluinya itu. Katanya, dia berkongsi foto dan video keadaannya itu bagi mengelakkan dirinya sentiasa berasa positif dan keluarga tidak risau dengan situasi itu.

"Sebenarnya memang sakit sangat... nampak dalam video saya ketawa. Saya post video ketawa itu pun sebab tak nak keluarga dan rakan bimbang. Jadi, saya kena tunjukkan yang saya okay saja. Walaupun sebenarnya air mata jantan saya mengalir menahan kesakitan. Alhamdulillah, hari ini saya sudah dibenarkan pulang dan bengkak di muka pun semakin surut," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - MAJLIS PERKAHWINAN FARAH IDAYU (IDAYU AF3)

Gambar menarik majlis perkahwinan Farah Idayu Yaakub (Idayu AF3) dan Sharul yang telah berlangsung baru-baru ini.

Untuk makluman, mereka bernikah dengan hanya sekali lafaz tepat jam 10.30 pagi 15 Mei lalu.

Tahniah diucapkan!

Klik untuk gambar besar

Photo kredit: Atty Zulaika

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ULANG TAHUN KE-4 - FASHA BUAT SURAT MENYENTUH UNTUK JEMYMA

Hari ini (7 November) merupakan ulang tahun yang ke-4 buat cahaya mata kedua Fasha Sandha iaitu Putri Raysha Jemyma.

Sempena hari istimewa itu, Fasha telah memuatnaik satu posting di laman Instagram miliknya. Dalam posting tersebut, Fasha telah menulis satu yang menyentuh buat puteri kesayangannya itu.

"Surat Cinta Untuk Jemyma... Anak ibu... Putri Raysha Jemyma... 7hb Nov. Cepatnya masa berlalu. Selamat hari lahir yang ke 4 sayang ibu. Ibu sayangkan Abang Rayfal dan Adik, lebih daripada ibu sayangkan nyawa ibu.

"Ibu tahu ibu bukan seorang ibu yang sempurna, ibu tak dapat memberkan keluarga yang sempurna untuk abang dan adik, tetapi ibu akan cuba sedaya upaya untuk memberikan kebahagiaan yang sepenuhnya untuk anak-anak ibu.

Klik untuk gambar besar

"Pejam celik dah genap 3 tahun Jemyma membesar di rumah ibu tanpa seorang ayah. Alhamdulillah kita masih mampu tersenyum dan bahagia bersama.

"Di hari lahir mu sayang, ibu doakan agar adik membesar dengan baik, sihat dan bijak. Ibu sentiasa mendoakan yang baik-baik untuk anak-anak ibu.

"Di waktu ibu masih kecil, ibu membesar tanpa seorang ayah tetapi Nanni membesarkan ibu dengan baik dan sempurna sehingga ibu Berjaya, dan ibu mengharapkan agar ibu juga dapat buat yang terbaik untuk kedua anak ibu.

"Jemyma sayang, terima kasih kerana hadir dalam hidup ibu, dan mewarnai hidup ibu dengan penuh keceriaan. Ya adakalanya ibu dibuli, tapi ibu terima seadanya, dan mengharapkan Jemyma akan menghargai segala pengorbanan ibu dan keluarga, terutama dada, Nani dan Mucha yang bersusah payah memberikan yang terbaik demi kebahagiaan anak-anak ibu.

"Jemyma adalah kesayangan semua, seorang yang penyayang dan pandai ambil hati. Kekalkan sifat ini sampai bila-bila sayang. Tidak rugi untuk kita berbuat baik dan menyayangi kerana itu adalah sifat yang mulia.

"Ibu harap Jemyma dapat baca ucapan ibu ni bila besar nanti. Selamat hari lahir yang ke 4 sayang ibu, nyawa ibu. Semoga Allah memberikan kebahagiaan selama-lamanya untuk kita sekeluarga ❤. Ibu sedang menulis sambil menitiskan air mata kesyukuran ❤. I love you My Princess," tulis Fasha panjang lebar.

www.myartis.com / Sumber & foto: Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN DENGAN EKIN - YAZER AF3 BELUM SEDIA

Bukan mudah mengharungi kehidupan dicelah kota raya Kuala Lumpur yang penuh cabaran. Tambah-tambah apabila jemputan pentas atau jemputan persembahan yang kurang 'kencang' sebagaimana artis lain.

Hal inilah yang terpaksa ditempuhi oleh bekas pelajar Akademi Fantasia 3, Mohd Yazer Yusof atau lebih dikenali sebagai Yazer. Meskipun rakan-rakan lain seperti Mawi sudah mencipta nama dan mempunyai perniagaan sendiri, namun Yazer masih terkial-kial mengumpul wang.

Dan atas faktor itulah yang membuat dia berjimat-cermat semata-mata untuk mengumpul wang sebelum mahu melangsungkan perkahwinan bersama kekasihnya, Ekin (AF3). Bak kata pepatah, biar lambat, asalkan selamat!

"Saya berbelanja mengikut keperluan kerana sedar persembahan pentas bukannya selalu ada dan saya berjimat kerana ingin mengumpul wang untuk berkahwin.

"Keadaan ekonomi saya yang tidak stabil turut menjadi punca mengapa saya dan Ekin masih belum mengambil keputusan untuk berkahwin," jelasnya dipetik sebagai berkata.

"Percintaan saya dengan Ekin yang telah melangkau lima tahun itu semakin utuh kerana kami mengharungi susah senang bersama-sama.

"Boleh sahaja kalau saya nak berkahwin walaupun keadaan ekonomi diri yang tidak menentu tetapi perbuatan itu adalah tidak manis.

"Saya ingin mengumpul wang terlebih dahulu kerana sedar tanggungjawab untuk bergelar suami bukan mudah dan perkahwinan bukan perkara kecil yang boleh dibuat main-main," katanya yang turut mendapat persetujuan Ekin untuk menangguhkan perancangan berkahwin buat masa ini.


SANGKAL DIGAM TV3 - SITI HARAP SENI & POLITIK TAK CAMPUR ADUK

Terdahulu, timbul spekulasi mengatakan Datuk Seri Siti Nurhaliza digam oleh pihak TV3 selepas anak tirinya, Asyraf Khalid mendedahkan.

Dedah Asyraf, penyanyi berusia 39 tahun itu jarang dilihat muncul di stesen televisyen itu kerana pernah menyentuh soal kerajaan terdahulu selain menyatakan sokongannya terhadap Perdana Menteri, Tun Dr. Mahathir Mohamad.

Siti bagaimanapun tampil menyangkal dakwaan beliau disekat atau digam daripada membuat kemunculan di stesen televisyen, TV3 seperti hebat diperkatakan sebelum ini.

Sebaliknya kata Siti, pihak stesen televisyen itu ada menjemputnya untuk membuat kemunculan namun menyifatkan sebagai tiada rezeki kerana undangan itu sering bertindih dengan jadualnya.

Klik untuk gambar besar

"Saya bukan digam atau disekat untuk muncul di stesen televisyen tersebut seperti yang dikatakan ramai. Tidak ada istilah digam atau sebagainya. Cuma saya jarang muncul sahaja tetapi TV3 tak pernah sekat saya.

"Mereka ada juga jemput untuk hadir membuat kemunculan pada program terbitan mereka namun tak dapat penuhi kerana masa yang tidak sesuai selain jadual bertindih," katanya.

Tambah penyanyi lagu Comel Pipi Merah ini, beliau berharap selepas ini tiada lagi mana-mana pihak yang mencampur-adukkan soal seni dan politik kerana ia adalah dua perkara berbeza.

Ini kerana baginya, seni itu adalah untuk dinikmati oleh semua orang tanpa mengambil kira fahaman politik dan sebagai penghibur beliau berhak untuk mengadakan persembahan di mana sahaja.

"Situasi menjadi artis ni memang sentiasa diberi perhatian dan ramai yang mengikuti. Tapi kita tak boleh campur aduk seni dan politik.

"Seni untuk semua dan tidak ada politik. Saya menyanyi untuk semua orang, tidak kira kerajaan atau pembangkang. Sesiapa sahaja untuk dihiburkan," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DINI AKUI SELALU NAMPAK KEKASIH TERTEKAN - JANNA NICK UCAP TERIMA KASIH, KINI LEBIH KUAT

"Dia (Janna Nick) memang pernah cakap ada cuba nak bunuh diri. Ia berlaku sebelum kami bercinta. Dia cerita sebab mahu berkongsi apa yang pernah berlaku dulu. Saya juga selalu nampak dia dalam keadaan tertekan. Cuma, baru-baru ini apabila dia berasa lain, dia pergi berjumpa pakar psikiatri bagi mendapatkan pandangan mengenai apa yang dialami. Kemudian dia disahkan ada gangguan bipolar.

"Sebagai kekasih, saya hanya mampu memberikan sokongan moral, kata-kata positif dan semangat. Memandangkan dia masih perlu mengambil ubat, jadi ia membantu dirinya," kata pelakon Dini Schatzmann yang mengakui pernah diceritakan mengenai insiden cubaan bunuh diri oleh kekasihnya yang juga pelakon popular, Janna Nick.

Dini, 27, atau nama sebenarnya Dini Azan Schatzmann berkata, dia juga selalu melihat Janna berada dalam keadaan tertekan. Dini yang juga pelakon drama 'Marry Me Senorita' itu berkata, tindakan Janna senyap seketika di media sosial baru-baru ini adalah keputusannya sendiri.

"Apa yang susahnya adalah orang yang sihat seperti saya untuk faham apa yang dia alami. Disebabkan itu dia memang perlukan bantuan pakar. Selain memberikan kata-kata semangat, saya layan dia seperti biasa. Tapi, kena sentiasa ingatkan dia jangan terlalu fikirkan sangat perkara kecil.

Klik untuk gambar besar

"Apabila dia senyap di media siosial, itu dia memang rasa nak ambil masa untuk diri sendiri. Dia nak rehat dari media sosial. Sekarang dia sudah kembali, sebab itu sebahagian daripada kerja dia. Dia boleh uruskan lagi, cuma dari semasa ke semasa kena sentiasa ingatkan juga," ujarnya.

Terdahulu, Janna yang juga pengacara Melodi itu mengejutkan ramai pihak apabila berkongsi mengalami masalah kesihatan mental iaitu gangguan bipolar selepas senyap seketika dari media sosial. Janna berkata, dia kini bergantung pada ubat anti kemurungan sejak seminggu lalu.

Sementara itu, Janna berterima kasih kepada semua yang memberikan kata-kata semangat di ruangan komen dan menghantar mesej peribadi di media sosial sekali gus menjadikan dia lebih kuat. Janna berkata, sokongan yang diberikan serta berkongsi kata-kata baik dan pengalaman peribadi sangat membantunya.

"Meneliti semua komen dan DM (direct message), ia sangat membantu saya. Saya tidak bersendirian dalam perkara ini dan ada orang lain yang mengalami perkara sama seperti saya. Mari terus bersama di antara satu sama lain dan terus kuat," tuturnya.

Menerusi pendedahan dibuat di laman Instagram, Janna atau nama sebenarnya Nurul Jannah Muner, 26,  juga mengaku pernah membuat cubaan bunuh diri ketika berusia 14 dan 15 tahun. Malah, dia kini bergantung pada ubat anti kemurungan sejak seminggu lalu.

Hasil tinjauan, ruangan komen di Instagram Janna terus dipenuhi dengan kata-kata semangat bukan saja daripada peminat, tapi juga dalam kalangan rakan artis.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DALAM HATI 'KEJAMNYA MEREKA'..." - RINTIHAN RITA RUDAINI

Beberapa tahun lalu, kisah pergolakkan rumah tangga Rita Rudaini dan pemain bola sepak Aidil Zafuan antara yang paling mendapat liputan luas media dan bualan hangat netizen.

Ditambah pula dengan episod Rita turun naik mahkamah demi mempertahankan hak anak-anaknya, Airit Rayyan Rizqin dan Airit Qaqa Arjuna.

Meskipun pelbagai spekulasi dan andaian yang timbul, sehingga hari ini punca sebenar perpisah mereka masih tidak diketahui.

Klik untuk gambar besar

Tidak mampu untuk menjawab setiap persoalan satu persatu, Rita menerusi muatnaik terbaru di akaun Instagramnya meluahkan isi hatinya tentang kisah anak-anaknya yang masih kecil terpaksa hidup tanpa kasih seorang bapa yang tiba-tiba menghilang secara 'kejam'.

Rintihan hati Rita itu cukup menyentuh hati ramai yang turut bersimpati dengan ujian yang dilalui oleh pelakon wanita itu. Rata-rata netizen tidak putus memberikan kata-kata semangat kepada beliau.

www.myartis.com / Sumber: Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO SANA SINI - 'CHIKARO', FILEM TERAKHIR 2013

Selepas mengeluarkan filem bergenre komedi seram 'Hantu Tok Mudim' dan creature feature 'Ular', Showbiz Productions bakal menayangkan filem terakhir penutup tirai tahun 2013, iaitu 'Chikaro' yang bergenre chick flick atau lebih dikenali di Malaysia sebagai romantik komedi.

Filem arahan Nizam Zakaria (yang sebelum ini mengarah filem 'Cinta Kura-Kura' dan 'Kahwin 5') menggandingkan ramai pelakon berbakat iaitu Izzue Islam, Adleena Nordin dan Izara Aishah, Adam AF2, Tasha Shila, Liyana Jasmay, Irma Hasmie, Daus AF8 dan ramai lagi.

Menurut Nizam, cara penyampaian filem ini berbeza dengan filem-filem romantik komedi yang pernah dihasilkan sebelum ini kerana ia menampilkan konsep 'mockumentary' seperti yang ditonjolkan didalam mega drama 'Maskara'.

Untuk info, Chikaro mengisahkan seorang gadis kampung bernama Anggun yang mendapat peluang menjalankan latihan praktikal di sebuah syarikat media di Kuala Lumpur. Gelagatnya telah menarik minat Mukhriz, seorang bekas mat rempit yang turut bekerja disitu.

Mukhriz berhasrat menjadikan Anggun sebagai 'chikaro' barunya. Bagaimanapun, dia berdepan dengan pelbagai masalah dan konflik di pejabat sehingga merenggangkan hubungan mereka.

Berjayakah Mukhriz memikat hati Anggun iaitu 'chikaro' yang akan menghiasi kapcainya? Segalanya akan bakal terungkai selepas anda menonton filem ini yang akan ditayangkan di pawagam pada 26 Disember 2013.

GAMBAR-GAMBAR
Klik untuk imej besar...


KELUARGA LIUNEY NAFI GOSIP 'CINTA APEX'

Bapa saudara Liuney, Mohd Irwan Azni Mohd Azmi, yang juga pengarah urusan Khairul Fahmi menafikan gosip yang melanda Apex dan anak saudaranya. Tambahnya, anak saudaranya tiada hubungan dengan Apek, manakala Liuiey pula meminta pihak yang menuduh untuk mengeluarkan bukti yang dia ada keluar dengan Apek.

Sebenarnya Leuney tidak mempunyai apa-apa hubungan dengan Apek. Tuduhan itu merupakan salah faham dan Apek tidak ada kaitan dengan isu putus tunang di antara Leuniey dan pasangannya.

Hal ini dinyatakan oleh Mohd Irwan dan Liuney melalui dua artikel dalam blog Detik Perubahan baru-baru ini.

Saya lihat tuduhan ini dibuat kerana ada pihak yang tidak senang dengan kejayaan yang dicapai oleh Apek selama ini.

Saya memang rapat dengan Apek. Saya kontraktor rumahnya dan dia beli rumah dengan saya. Hubungan kami sangat rapat.
Menurut Mohd Irwan, kontroversi itu bermula apabila dia membawa Apek ke rumah abang iparnya untuk mengambil anaknya.

Pada Disember lalu saya hantar anak saya ke rumah abang ipar…dan sewaktu mengambil kembali anak saya bawa Apek sekali. Anak-anak buah saya gembira dan mereka mengambil peluang untuk bergambar dengan Apek. Gambar itu pula di’posting’kan di dalam Facebook.

Ketika gambar itu diambil Liuney tidak ada di rumah kerana ada tugasan ‘make –up’ pengantin. Saya hanya berjumpa dengan dia di pagar rumah sewaktu ingin pulang,
Katanya, pelbagai cerita mula timbul semenjak gambar-gambar itu dimuat-naik ke Facebook.

Kontroversi itu semakin menjadi-jadi apabila abang ipar saya, iaitu ayah Eilunie, Nazri dipanggil ke rumah Apek untuk membincangkan urusan perniagaan. Nazri ditugaskan untuk membuat logo syarikat Apek.

Kunjungan Nazri itu disalah ertikan oleh pihak yang tidak bertanggungjawab yang tidak tahu pucuk pangkalnya.
Menurut beliau lagi, Apek dan Liuney tidak pernah bercakap antara satu sama lain.

Bagi saya tuduhan ini dibuat oleh mereka yang iri hati dengan kejayaan Apek selama ini dan nak jatuhkan Apek.

Kalau dilihat setiap kali Apek menghadapi perlawanan besar pasti ada kontroversi yang ditimbulkan oleh mereka yang tidak bertanggungjawab. Ini jelas menunjukkan ada pihak cemburu dengan kejayaan yang dikecapi Apek.

Bila dia tubuh syarikat pun macam-macam fitnah dilemparkan.

Saya amat kesal dengan berita ini kerana keluarga abang ipar saya tidak mempunyai sebarang hubungan dengan Apek. Mereka hanya berhubung disebabkan urusan kerja bukan sebaliknya.
terdahulu, Liuney yang ditemui media di butik pengantin milik ibunya pula berkata agak terkejut dengan fitnah dan tuduhan itu. Dia tak nak komen apa-apa sebab dia tiada kaitan. Kalau benar buktikan dia pernah keluar dengan Apek.

Sementara itu, ibunya, Norlaila Abu Bakar berkata akan mengambil tindakan undang-undang terhadap mereka yang tidak bertanggungjawab menyebarkan fitnah terhadap anaknya itu.

Saya amat terkejut dengan fitnah yang dilemparkan itu. Saya sudah membuat keputusan untuk mengambil tindakan undang-undang dan kini dalam proses perbincangan dengan pihak peguam.
Menurutnya keputusan itu diambil unuk memullihkan imej keluarga dan perniagaannya. Sementara  itu, Apek dikatakan tidak terganggu dengan kontroversi terbaru ini manakala Kosmo hari ini melalui kolumnis Diva menceritakan yang Apek telah beberapa kali keluar dengan pelakon Nora Danish.


3 GAMBAR - APEK & LEUNIEY PILIH BAJU TUNANG?

Jika malam ini (20 Oktober 2012), Apex atau nama sebenarnya Khairul Fahmi Che Mat bakal bertarung dengan ATM bagi merebut piala Malaysia 2012, namun kisah di balik tabir sebenarnya lebih menarik. Ada desas-desus yang mengatakan dia dan kekasih hatinya Leuniey Natasha kemungkinan akan bertunang tidak lama lagi... namun entah benar entahkan tidak, Allahualam!

Apa yang menarik perhatian, di akaun Instagram milik Apex terdapat gambarnya dengan seorang pereka fesyen bersama-sama Leuniey sendiri. Lebih menimbulkan teka teki, gambar tersebut memperlihatkan mereka pergi ke sebuah kedai untuk membeli kain.

Klik untuk imej besar...

Persoalannya, jika membeli kain biasa pastinya Apek dan kekasih boleh membelinya sendiri. Tapi bila membawa pereka fesyen, mungkinkah ia bermaksud mereka mahu mengikat tali pertunangan tidak lama lagi? Harap-harap tekaan ini benar...!


ISTERI BERCADANG BAWA MAMAT KHALID BERCUTI, REHAT DARI KERJA

Bercadang membawa suaminya bercuti ke kawasan peranginan di tepi pantai sebaik dibenarkan keluar dari hospital nanti, isteri kepada pengarah terkenal, Mamat Khalid iaitu Hasmah Hassan atau mesra dengan sapaan Kak Intan ketika dihubungi berkata, suaminya sangat sukakan laut dan ketenangan pantai.

"Apatah lagi, suami saya seorang yang banyak idea. Ilham dalam fikirannya boleh diumpama seperti air laut, mencurah-curah. Sebab itu, saya terfikir mahu membawa dia (Mamat) bercuti seketika dengan bersiar-siar di pantai," katanya.

Menurutnya, dia tidak mahu Mamat terus memikirkan soal kerja terutama pembikinan filem terbarunya berjudul Enam sebaik keluar dari hospital nanti: "Sebagai isteri, saya mahu dia berehat dengan sebaiknya dahulu dan yakin Mamat akan sukakan percutian di pantai itu".

Mengulas destinasi pantai pilihannya, Hasmah berkata, masih lagi difikirkan tempat menarik untuk dikunjungi nanti. Ditanya mengenai perkembangan terkini Mamat, Hasmah berkata, keadaan kesihatan suaminya semakin stabil.

Klik untuk gambar besar

"Dia (Mamat) sudah pun buka mata tetapi tiub pernafasan belum ditanggalkan. Namun, apa yang mengejutkan dia minta kertas untuk menulis sebagai arahan. Perkara ditulis pula menjurus pada perihal membabitkan urusan pembikinan filem Enam yang kini dalam pra produksi. Keadaannya itu membuatkan doktor perlu memantau lagi. Doktor tidak mahu dia berada dalam keletihan kerana fikirkan kerja".

Katanya, suaminya seorang yang teliti dalam urusan kerja apatah lagi untuk filem Enam itu: "Perjalanan cerita yang digarap Mamat untuk filem Enam ini sangat menarik. Jadi, disebabkan itu Mamat sangat teliti, cerewet dan komited untuk hasil kerjanya. Ditambah, dia seorang yang tidak suka memberi kesukaran kepada orang lain terutama kru terbabit dalam pembikinan filem ini".

Menurut Hasmah, sifat Mamat yang banyak berfikir itu memerlukan suaminya dibawa bercuti untuk menenangkan fikiran. Kelmarin, Hasmah dan keluarga kecewa dengan tindakan segelintir pelawat di hospital yang sanggup menyelinap masuk ke ruang Unit Rawatan Rapi (ICU) menempatkan Mamat semata-mata untuk mengambil gambar.

Perbuatan disifatkan tidak beradab pelawat itu disedari menerusi rakaman kamera litar tertutup (CCTV) yang dikesan jururawat pada pagi Ahad lalu. Untuk rekod, Mamat atau nama sebenar Mohamad Mohamad Khalid, 56, dimasukkan ke ICU di sebuah hospital pakar di Ipoh, Perak, pada petang Sabtu lalu selepas mengadu sesak nafas.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSITIF COVID, KINI ICU - JURUKAMERA DRAMA 'DEMI' BERANSUR PULIH

Selepas dijangkiti Covid-19 sejak 31 Mac lalu, jurukamera drama 'Demi' yang menjalani penggambaran di Inverness, Scotland, Ambia Ahmad kini dirawat di Unit Rawatan Rapi (ICU), Hospital Sungai Buloh (HSB). Perkara itu dikongsikan rakannya, Norimy Aimi di Instagram yang memaklumkan mengenai keadaan terkini Ambia bersama tiga rakan lain yang turut disahkan positif wabak itu.

Turut positif ialah pengarah drama itu, Rahila Ali; penolong pengarah, Sue dan jurusolek Aishah. Salah seorang pelakonnya, Puteri Aishah turut positif dan kini dirawat di HSB. Rahila, Sue dan Aishah kini dirawat di Pusat Perubatan Universiti Kebangsaan Malaysia (PPUKM). Mereka disahkan positif Covid-19 selepas pulang dari Scotland pada 31 Mac lalu.

"Beberapa bulan lalu, Rahila, Aishah, Ambia dan saya, 'berkampung' selama dua bulan di United Kingdom dan Sepanyol untuk penggambaran Sudip Pusing Dunia. Waktu itu, wabak ini masih belum 'menyerang' dunia jadi kami pulang ke tanah air dalam keadaan sihat.

"Namun, kali ini, kerjaya mereka di luar negara memberi dugaan yang tidak terjangka ini. Saya yang #stayhome ini akan terus mendoakan kesejahteraan teman-teman seperjuangan saya ini," tuturnya.

Norimy berkata, selepas tiba di Lapangan Terbang Antarabangsa Kuala Lumpur (KLIA) pada 31 Mac lalu, Ambia terus dibawa dengan ambulans ke HSB: "Difahamkan sekarang Ambia beransur pulih, tapi masih dalam ICU," jelasnya.

Klik untuk gambar besar

Dalam pada itu, Rahila ketika dihubungi mengesahkan dia sudah dimasukkan ke PPUKM semalam: "Semalam dimasukkan ke wad. Hari ini saya mulakan rawatan," katanya ringkas.

Sementara itu, usaha Harian menghubungi keluarga Ambia tidak berjaya apabila panggilan telefon dan mesej tidak dibalas. Terdahulu, Rahila dan empat kru produksi drama 'Demi' yang menjalani penggambaran di Inverness, Scotland dilaporkan positif Covid-19.

Rahila berkata, dia bersama kru dan pelakon yang tiba di tanah air pada 31 Mac lalu diarahkan menjalani kuarantin diri di tempat masing-masing tanpa membabitkan orang lain atau ahli keluarga. Turut positif penyakit itu ialah salah seorang pelakonnya, Puteri Aishah.

Rahila bersama kru seramai 18 orang termasuk pelakon berlepas ke Scotland pada 9 Mac lalu iaitu sebelum peningkatan kes Covid-19 kes dan Perintah Kawalan Pergerakan (PKP) dilaksanakan. Rahila juga terpaksa menghentikan penggambaran dan pulang selepas diarahkan berbuat sedemikian.

Selain Puteri Aishah, pelakon lain yang turut menyertai rombongan itu ialah Ashraf Muslim, Ben Amir, Hasnul Rahmat dan Puteri Rayyana Rayqa.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANJIR : 'LINE' TELEFON RUMAH AFIEQ PUTUS - ZAITON SERONOK MENYANYI DI TENGAH AIR

Rumah dilanda banjir... Demikian yang dihadapi oleh dua artis kita iaitu penyanyi Afieq Shazwan dan Zaiton Sameon apabila kediaman mereka dinaiki air.

Difahamkan, rumah Afieq mula dinaiki air sejak tengah malam tadi. Dalam beberapa hantaran di Instagram Story, kelihatan rumahnya yang didiami bersama ibunya mula dimasuki air di beberapa bahagian.

"Nampak gayanya, tak tidurlah saya dengan mama berdua," katanya dalam video dimuat naik, selain berkongsi keadaan terkini di mana liputan telefonnya juga semakin terhad akibat banjir.

"Saya nak beritahu, saya di rumah tak ada 'line'. Saya sekarang keluar pergi bungkus makanan sebab saya berdua sahaja dengan mama. Kalau ada sesiapa yang WhatsApp, saya tak dapat nak baca dan tengok sebab di rumah dah macam gua.

Klik untuk gambar besar

"Jadi, saya kena keluar jauh lebih kurang tiga hingga empat kilometer baru ada 'line'. Itulah dia dan air tak surut lagi," tambahnya.

Sementara itu, penyanyi veteran, Zaiton Sameon turut mencuri perhatian ramai pengikut di aplikasi TikTok apabila memuat naik video menyanyikan lagu popularnya, 'Kabut Serangkai Mawar' di tengah kawasan banjir yang melanda kediamannya.

Zaiton ketika dihubungi berkata, itu adalah kali pertama kawasan kediamannya yang terletak di Kapar, Klang dilanda banjir. Jelas Zaiton yang menetap bersama keluarga angkatnya, dia menyedari kediamannya dimasuki air sejak jam 3 pagi, hari ini.

"Disebabkan ini kali pertama banjir di kawasan ini, saya macam teruja dan seronok juga. Itu yang saya seronok berenang dan rakamkan video di TikTok.

"Saya menyedari rumah saya dimasuki air sejak jam 3 pagi tadi. Mujurlah di rumah ini, saya tinggal bertiga bersama adik angkat dan anak angkat saya.

"Jadi, dapatlah kami bertungkus lumus mengangkat dan menyelamatkan barang dengan memindahkan ke bahagian rumah yang lebih tinggi," ujarnya.

Dalam video yang dimuat naik di TikTok, kelihatan Zaiton sedang duduk di atas konkrit yang dikelilingi air banjir. Lengkap berpayung putih, Zaiton yang tampil ringkas dengan kemeja-T serta seluar panjang hitam menyanyikan semula lagu popularnya itu secara 'miming', lengkap dengan gaya ala-ala membuat persembahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK LUAH RASA SYUKUR BERJAYA MILIKI RUMAH KEDUA

"Alhamdulillah done tambah hutang. Jom la kerja lebih keras lagi 🤣🏡 #newhouse. Duduk atas lantai je la eh. Janji ada rumah 🤣," kata pelakon dan pengacara Janna Nick yang menulis kapsyen lucu dimana dia meluahkan rasa syukur apabila berjaya memiliki kediaman kedua.

Berkongsi berita gembira di laman Instagram, Janna turut memuat naik gambar berlatarbelakangkan rumah teres dua tingkat yang baru dibelinya itu.

Diruangan komen, rata-rata rakan artis dan peminat mengucapkan tahniah di atas pencapaian Janna itu serta mendoakan agar rezekinya sentiasa melimpah ruah.

Pada 2017, Janna atau nama sebenarnya Nurul Jannah Muner pernah berkongsikan dia berjaya membeli rumah berharga RM2 juta ketika berusia 21 tahun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BETUL, MEMANG BERCINTA" - ZARINA ANJOULIE JAWAB SPEKULASI HUBUNGANNYA DENGAN DATUK SERI KHAZRUL ELZEY

Nama Zarina Anjoulie baru-baru ini hangat diperkatakan selepas tersebarnya beberapa video dan gambar memaparkan pelakon itu bersama jejaka dikenali Datuk Seri Khazrul Elzey sehingga menimbulkan teka-teki dalam kalangan netizen dan peminat-peminatnya.

Zarina yang lebih mesra disapa dengan panggilan Anju berkata, dia tidak mahu terlalu menguar-uarkan mengenai kisah percintaan dan perancangannya untuk melangkah ke alam perkahwinan.

"Betul, memang bercinta. Setiap yang bercinta, tentunya merancang untuk melangkah ke alam perkahwinan. Kalau jadi, Insya-Allah, jadilah. Sebab itu kita kena rancang dengan teliti. Setakat ini, Alhamdulillah," ujarnya yang dipetik sebagai berkata kepada Harian Metro.

Berdasarkan beberapa hantaran di akaun TikTok Khazrul, Anju dilihat sudah bertemu dengan ibu serta anak-anak kepada jejaka berstatus duda itu.

"Ya, saya dah berjumpa dengan anak-anaknya," katanya.

Klik untuk gambar besar

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANDUNGAN 6 BULAN, MARION TETAP ANGGUN

Alangkah berseri dan anggunnya Marion Caunter dalam sebuah majlis hari raya ni. Meskipun kandungannya sudah hampir enam bulan, namun Marion masih tetap maintain cantik sambil bergambar mesra dengan ahli keluarganya. Cayalah...!!

Klik untuk imej besar...

Kredit foto: Zain_Azrai & Marion Caunter Twitt


ROZANA MISBUN AKUI GUNA WANG AWIE BELI BARANG MEWAH

Rozana Misbun, 37, isteri kepada Awie atau nama sebenarnya Azhar Othman, 47, memberitahu Mahkamah Majistret Ampang bahawa dia menggunakan wang simpanan penyanyi itu untuk membeli barang mewah termasuk beg, kasut dan barang kemas.

Rozana berkata dia bersetuju akan menjual semua barang tersebut untuk membayar balik wang Awie yang disimpan di dalam akaun Alliance Bank miliknya.

"Saya bersetuju akan membayar balik wang Awie dalam tempoh dua minggu selepas hari kejadian (kejadian pukul)," ujar Rozana dipetik sebagai berkata.

Klik gambar untuk size besar

Rozana bagaimanapun mengakui tidak menyerahkan wang hasil jualan barangan mewah itu kepada Awie seperti yang dijanjikan.

Ibu kepada lima orang anak itu berkata dia telah menyimpan wang milik Awie di dalam akaun Alliance sejak beberapa tahun lalu atas alasan Awie diisytiharkan muflis.

Rozana yang berbaju kurung dan berselendang merah jambu memberi keterangan pada perbicaraan kes Awie yang didakwa dengan sengaja menyebabkan kecederaan parah ke atas Rozana di sebuah rumah di Taman Ukay Bistari, Ukay Perdana, Hulu Kelang pada 1.30 tengah hari, 2 Jun tahun lepas.

Katanya, selepas kejadian dia dipukul pada 2 Jun tahun lepas, dia dipaksa oleh Awie untuk mengeluarkan kesemua wang Awie yang ada dalam akaun simpanannya.

"Saya mengeluarkan keseluruhan wang simpanan yang masih ada dalam akaun Alliance Bank iaitu RM30,000 di bahagian kaunter," jelasnya

Rozana bagaimanapun tidak bersetuju dengan cadangan peguam itu bahawa wang Awie yang disimpan di dalam akaun bank Amanah Saham Berhad (ASB) miliknya hanya tinggal RM230.

Menjawab soalan peguam itu mengenai laporan polis yang dibuat pada 17 Jun tahun lepas, iaitu dua minggu selepas kejadian, Rozana bersetuju membuat laporan itu selepas merujuk kepada doktor berhubung kecederaan yang dialaminya.

Rozana bagaimanapun menafikan bahawa laporan polis itu dibuat kononnya untuk menutup cerita mengenai kegagalannya untuk membayar balik wang Awie. Perbicaraan di hadapan Majistret Ayuni Izzati Sulaiman bersambung 6 Julai ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JASMIN HAMID: "BILA SAYA DAH TAK ADA NANTI, BILA RINDU BOLEH TENGOK MUKA ADIK SAYA"

Siapa yang mengikuti Jasmin Hamid, pasti tahu pelakon ini jarang tampil berkongsi mengenai hal-hal melibatkan keluarga dan peribadi kepada umum.

Namun baru-baru ini, Jasmin menerusi ruangan Instagram miliknya dilihat ada memuat naik beberapa keping foto bersama adik perempuannya yang disifatkan saling tak tumpah raut wajahnya ketika muda.

Malah, bintang senior ini turut menyatakan andai satu hari nanti dia sudah tiada, peminat boleh menatap wajah adiknya itu kerana paras yang hampir seiras.

"One and only. Adik perempuan saya. Sama kan? Masa saya muda belia, saling tak tumpah macam muka adik saya. Cuma muka dia lagi runcing, muka saya bulat. Badan pun runcing sama je.

Klik untuk gambar besar

"Dah nama pun adik beradik. Jangan confuse tau. Bila saya dah tak ada nanti, bila rindu kat saya, boleh la tengok muka adik saya @missjaegerbomb..," tulisnya.

Rata-rata peminat dan juga rakan artis turut tidak menyangka bahawa pelakon ini mempunyai saudara perempuan yang hampir seiras.

Sering menggunakan tagline 'Hebat Bukan?', Jasmin Hamid kini difahamkan sedang sibuk menjalani penggambaran drama bertajuk 'Derita Untuk Bahagia' yang bakal ditayangkan tidak lama lagi.

www.myartis.com / Sumber & foto: Beautifulnara, Media Hiburan & Instagram Jasmin Hamid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO: BERSAMA 'WANITA HODOH' - ALIFF SYUKRI AKUI HANYA GIMIK

Sebelum ini, usahawan Datuk Seri Aliff Syukri menerima kecaman teruk daripada setiap sudut atas kelancangan kata-katanya menggelar seorang perempuan 'hodoh' untuk dijadikan testimoni produk pemutih kulitnya.

Menerusi laman Instagram baru-baru ini, Aliff akhirnya memuatnaik satu video penjelasan berkaitan insiden kontroversi yang berlaku di GV5 hujung minggu lalu.

Dalam muatnaik tersebut, Aliff memberitahu yang semua yang berlaku sudah dirancang terlebih dahulu, bahkan wanita itu juga mengakui beliau telah bersetuju untuk dijadikan model agar Aliff dapat membuat 'demo' produknya itu bagi tujuan pemasaran.

Klik untuk gambar besar

Mereka berdua tidak mempunyai sebarang masalah langsung mahupun timbul isu kecil hati. Pada masa yang sama, Aliff turut memohon maaf atas khilafnya itu terpulanglah kepada netizen jika ada yang masih mahu mengecam dirinya.

Terdahulu, bukan sahaja netizen tetapi ramai juga selebriti menyuarakan pendapat serta menegur tindakan Aliff itu yang salah dan agak melampau. Tidak perlu untuk menghina rupa paras mahupun warna kulit seseorang hanya untuk mempromosikan sesuatu produk. Gunalah cara yang lebih berhemah.

ATAU KLIK DISINI UNTUK TONTON VIDEO

www.myartis.com / Sumber: Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BILA JUMPA SEMUA MACAM 'BABY' ALA-ALA COMEL" - ALI PUTEH BENGANG MASIH DITUDUH TAMAK HARTA

"Ada netizen yang masih komen benci, meluat, tamak harta, hidup senang dengan harta arwah Abam. Jawapan yang saya boleh bagi adalah, 'setting' (tetapkan) tempat, beritahu di mana, saya datang jumpa, baru sedap kopi-kopi," tulis pelawak Ali Puteh yang akhirnya meluahkan perasaannya setelah sekian lama memendam perasaan dengan kecaman dan pandangan negatif warganet.

Ali, 33, menerusi hantaran di Instagram mencabar mereka yang masih tidak berpuas hati agar bertemunya secara berdepan. Menjelaskan lebih lanjut Ali berkata, dia bukan mahu riak, takbur malah jauh sekali ingin bergaduh.

"Cuma nak jumpa dan berborak. Jangan komen-komen tak sedap. Sebab sudah banyak kali ke balai jumpa netizen mengenai kes ini. Apabila depan polis semua comel belaka macam anak kucing. Masa komen macam harimau, bila jumpa semua macam 'baby' ala-ala comel".

"Ingat tau, bukan nak bergaduh. Cuma selesa cakap berdepan lagi syok. Harap mana yang saya pernah jumpa di balai tu munculkan diri komen okey. Ada video semua cuma tak nak disebarkan malu pada netizen yang saya jumpa macam kucing tu. Cuma pesan berpada-padalah bila komen. Nak kepastian ke apa ke, tetapkan tempat, kita kopi-kopi," katanya.  Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AHMAD IDHAM TEGUR KUMPULAN 'UBI' JADIKAN ANAK ISTIMEWA SEBAGAI BAHAN LAWAK?

"Baru-baru ini tular di media sosial sebuah rancangan komedi menampilkan satu kumpulan melakonkan watak seorang anak istimewa, Yoe Parey yang telah didiagnos masalah pembelajaran.

"Saya melihat budaya menjadikan watak anak istimewa sebagai bahan lawak sudah dinormalisasi dalam kalangan masyarakat kita. Saya mengambil kesempatan ini untuk menegur sebagai tanda kasih dan sayang saya kepada adik-adik di dalam industri hiburan.

"Jauh disudut hati ibu bapa yang mempunyai anak-anak istimewa terbuku sedikit rasa kecewa apabila kekurangan anak-anak istimewa dijadikan bahan lawak untuk mentertawakan orang.

Klik untuk gambar besar

"Saya mendapat keluhan ini secara terus daripada ibu bapa ketika mengadakan program dan jelajah dibawah Hab Pendidikan Khas saya. Harapan saya agar kita tidak terus membudayakan perkara-perkara sebegini kerana ianya akan mempengaruhi anak-anak muda untuk turut sama melakukan perkara yang sama.

"Semoga kita semua dapat terus memainkan peranan diposisi kita masing-masing untuk membentuk satu komuniti positif yang saling menyokong antara satu sama lain tanpa mendiskriminasi mana-mana pihak secara langsung atau pun tidak langsung," demikianlah tulis pelakon dan pengarah, Datuk Ahmad Idham menerusilaman Instagram.

Perkongsian Idham itu menjadi perhatian apabila meluahkan pendapatnya susulan jenaka kumpulan lawak, UBI yang didakwa mempersendakan anak istimewa di pentas akhir Muzikal Lawak Superstar 3 baru-baru ini.

Dalam entri tersebut, Idham seolah kecewa dengan tindakan kumpulan tersebut yang dipercayai meniru watak selebriti media sosial, Yoe Parey yang didiagnos mempunyai masalah pembelajaran.

Menurut pengarah itu lagi, perkara itu tidak wajar dijadikan sebagai bahan jenaka kerana akan mengguriskan hati ibu bapa yang mempunyai anak istimewa dan bimbang jika menjadi ikutan anak muda.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERNI ZAKRI: "ALLAH PINJAMKAN UMI LIMA BULAN SAHAJA... REZEKI DAPAT IBU MENTUA BAIK"

"Allah SWT pinjamkan umi untuk saya selama lima bulan sahaja. Tiada kekesalan, hanya kenangan yang manis-manis. Subhanallah rezeki saya dapat ibu mertua yang terlalu baik, kelakar, sporting, penuh dengan pesanan dan nasihat. Terlalu banyak yang saya belajar dengan beliau, walaupun di beri masa singkat.

"Saya tak tahu adakah saya menantu terbaik untuk kamu dan ayah tapi saya tahu saya ada ibu dan ayah mentua terbaik. MasyaAllah. Anak-anak akan rindukan umi sangat-sangat especially your keletah. Kami reda dengan pemergian umi. Semoga Allah SWT lapangkan kubur umiku seluas mata memandang. Itu doa yang umi selalu amalkan

"Terima kasih Umi. I love you so much. Hanya Allah SWT yang tahu. Terima kasih untuk semua kenangan indah. Terima kasih pada semua yang mendoakan Umi. Semoga yang baik baik Allah SWT balas kepada anda semua," demikian tulis isteri penyanyi Syamel iaitu penyanyi Ernie Zakri pula berkata lima bulan perkenalan dengan ibu mentua merupakan kenangan terindah dalam hidupnya.

Erni berkongsi luahan hatinya itu menerusi satu entri yang dimuat naik di laman Instagram miliknya. Untuk makluman, Ernie dan Syamel berkahwin pada 26 Mac lalu dalam sebuah majlis tertutup di Masjid Puncak Alam, Selangor.

Klik untuk gambar besar

Pada malam 22 Ogos lalu, Syamel telah Kehilangan ibu tercinta, Wan Faaizah Karim dan ia benar-benar meninggalkan kesan cukup mendalam buat penyanyi itu. Allahyarham Wan Faaizah, 55, menghembuskan nafas terakhir selepas hampir sebulan dirawat di sebuah pusat perubatan di ibu kota akibat kekurangan oksigen.

Kata Syamel atau nama sebenar Syameel Aqmal Mohd Fodzly, 28, arwah merupakan seorang ibu yang penyayang dan selalu memberikan nasihat dan pesanan tanpa mengira masa.

"Syurga. How I wish you guys jumpa dan kenal umi (panggilan untuk ibu). You will surely love her. Sangat berkarisma dan setiap tutur kata penuh dengan pesanan dan peringatan. Kadang-kadang telefon tak kira masa kalau teringat sesuatu nak pesan, masa tu kita terfikir kenapa tak tunggu sampai rumah, boleh borak panjang... rupa-rupanya terlalu singkat masa yang kita ada untuk menunggu.

"Saya kongsikan sedikit pesanan umi, masa ni nak keluar rumah nak memandu, umi suruh duduk kejap depan dia ada benda nak beritahu. Ha dengarlah. So cute! Saya rakam depan dia," kata Syamel.

Penyanyi lagu 'Good Bye, Hello' ini berkongsi salah satu kenangan manisnya bersama arwah ibu menerusi Instagram. Bersama kapsyen tersebut, dia turut memuat naik rakaman suara ibunya mengingatkan mengenai bacaan doa sebelum keluar rumah.

Dalam pada itu, Syamel mengingatkan pengikutnya supaya meluangkan masa dengan ibu bapa masing-masing sementara mereka masih hidup. Selain itu, dia menggalakkan mereka merakam momen-momen indah untuk dijadikan kenangan bagi mengubat kerinduan.

"Buat yang masih ada ibu dan ayah, curahkanlah kasih sayang, berikan perhatian dan merayulah doa daripada mereka. Mungkin doa dari seorang ibu buat saya dah terputus di dunia ni, tapi segala pesanan dan ilmu yang diberikan akan diamalkan dan diingati sampai akhir usia.

"Rakamlah detik-detik manis bersama sebanyak mungkin, walaupun tak mungkin dapat lepaskan rindu tapi percayalah, mencukupi untuk menemani kita di saat angin rindu datang singgah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY MINTA PEMINAT JANGAN TERUS MENGHAKIMI PERBUATAN UQASHA

"Bagi saya, kita tidak boleh terus menghakimi perbuatan Uqasha. Kita tidak tahu apa yang dia rasakan dan apa yang dilalui olehnya. Kita tidak berada di tempatnya. Sekiranya kita tidak tahu apa sebenarnya yang berlaku dan terjadi, lebih baik diam," kata Elfira Loy yang berharap agar orang ramai terutamanya netizen tidak menghakimi rakan seangkatannya dalam industri lakonan, Uqasha Senrose.

Baru-baru ini, Uqasha mengejutkan dunia hiburan apabila mengambil keputusan untuk tidak lagi berhijab selepas tiga tahun bertudung.

Kata Elfira, dia memahami perasaan yang dihadapi oleh Uqasha dan berharap agar Uqasha terus kuat menghadapi ujian berat ini.

"Ujian datang dalam pelbagai bentuk dan ujian adalah untuk semua manusia. Mungkin apa yang orang lain lihat adalah Uqasha sedang berhadapan dengan ujian, tetapi sebaliknya, tiada siapa yang tahu.

"Mungkin sebenarnya kita yang sedang diberikan ujian dan Allah mahu melihat sejauh mana reaksi kita. Sejauh mana kita mampu untuk menjaga perbuatan serta percakapan daripada tidak berkata buruk dan memberikan respon negatif terhadap perkara ini.

"Bimbingan serta kata-kata nasihat secara positif harus diberikan, bukannya menghentam dan bersikap negatif," katanya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


POLIS NAFI, SIASAT KENYATAAN VIE SHANTIE TAK PERLU SURAT RENTAS NEGERI

"Kalau berdasarkan kenyataan dia (Vie Shantie) memang salah untuk tujuan riadah tidak boleh daripada negeri Selangor dan kita masih mengguna pakai peraturan rentas negeri seperti sebelum ini.

"Saya akan semak dan siasat dahulu sebelum tindakan susulan dapat dibuat," kata Ketua Polis Daerah Bentong Superintendan Zaiham Mohd. Kahar yang menjelaskan, Janda Baik terletak di dalam negeri Pahang yang memerlukan orang ramai dari negeri lain perlu mendapatkan surat rentas negeri untuk perkara yang dibenarkan.

Polis menafikan kenyataan mengelirukan oleh usahawan dan selebriti media sosial, Vie Shantie Khan yang menyatakan tidak perlu surat rentas negeri dari Selangor ke Janda Baik, Pahang.

Menurut Zaiham pihaknya akan melakukan semakan terperinci terlebih dahulu termasuklah tujuan merentas negeri dan juga lokasi terlibat sebelum tindakan susulan dibuat.

Klik untuk gambar besar

Katanya, pihak polis akan sentiasa memastikan segala peraturan dan undang-undang ditetapkan termasuklah prosedur operasi standard (SOP) sentiasa dipatuhi.

Semalam selebriti media sosial, Vie Shantie Khan menjawab persoalan pengikutnya berhubung kebenaran merentas negeri selepas dia memuat naik gambar bercuti di Janda Baik.

Vie Shantie berkata, destinasi aktiviti riadah yang dituju masih lagi dalam zon Selangor namun syarat surat rentas masih kekal bagi yang hendak merentas negeri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERIKUTAN 'BLACK LIVES' MATTER' - DIANA DANIELLE BENGANG NETIZEN TAK FAHAM BAHASA

Pelakon Datin Diana Danielle menerusi laman Instagram miliknya telah menegur sikap segelintir rakyat tempatan yang mempersoalkan beritukan isu gerakan protes 'Black Lives Matter' yang dianjurkan oleh warga Amerika Syarikat tempoh hari. Malah, isteri kepada pelakon Datuk Farid Kamil itu turut meluahkan rasa bengang apabila menerima komen yang tidak relevan daripada pengikutnya.

Menurut Diana, perasaan itu makin membuak-buak apabila ada dalam kalangan pengguna laman sosial meminta supaya kumpulan penyokong protes tersebut turut memperjuangkan nasib kaum lain yang tertindas. Menerusi perkongsian di laman Instagram, beliau turut menyeru orang ramai untuk menghormati isu berkenaan.

Hal ini kerana, kata Diana lagi, tumpuan harus diberikan pada satu isu sahaja ketika ini agar tidak hilang fokus: "Tension kadang-kadang, sekarang kita perjuangkan satu isu! Tak bolehlah dalam satu masa tiba-tiba nak naikkan 14,000 isu, nanti taka da tumpuan atau fokus dalam isu itu. Dulu #SavePalestine jadi kita fokus pada gerakan itu.

Klik untuk gambar besar

"For example: hashtag yg ada dulu #SavePalestine so kita focus pada movement tu, jangan la bila org tengah fokus raise awareness utk 1 isu, org lain masuk eh kenapa Palestine je kenapa tak semua negara-negara tertindas? Macam mana nak jawab ni? Jadi mcm mana nak puaskan hati orang. Ada je lah!" katanya.

Terdahulu, kecoh di seluruh dunia berkenaan kes kematian warga kulit hitam, George Floyd di Amerika Syarikat. Susulan itu wujud gerakan yang menyuarakan slogan Black Lives sebagai satu bentuk solidarity atas kematian lelaki tersebut.

Meskipun begitu, ramai dalam kalangan selebriti antarabangsa memperjuangkan gerakan itu bagi mengekang isu penindasan terhadap golongan berkulit hitam di seluruh dunia. Sehingga kini, hashtag #blacklivesmatter masih trending di media sosial dan mendapat perhatian umum sehingga berlaku ketegangan dan rusuhan di beberapa Bandar di negara tersebut.

www.myartis.com / Sumber & foto: Beautifulnara & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::